Sarnaqäwi: Cristor arkañ laykojj taqe kun jaytawayta | Felix Fajardo\n¿Kuna arutsa liytʼäta? Afrikáans Albanés Alemán Aluro Amis Amárico Armenio Aymara Azerí Azerí (alfabeto cirílico) Bashkir Bassa (Camerún) Becol Bengalí Birmano Boulou Búlgaro Catalán Cebuano Checo Chichewa Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chol Chuvash Cibemba Cingalés Citonga Congo Coreano Criollo haitiano Croata Dangme Danés Digor Diula Duala Edo Efik Embunda Endebele Endonga Enzema Eslovaco Esloveno Español Estonio Ewé Finlandés Fiyiano Fon Francés Ga Garífuna Georgiano Griego Guaraní Gujarati Gun Hausa Hebreo Herero Hiligaynon Hindi Hiri motu Holandés Húngaro Ibanag Ibo Ilocano Indonesio Inglés Islandés Isoko Italiano Japonés Kabiye Kannada Kaonde Kikamba Kikuyu Kiluba Kiniaruanda Kirguís Kiribatiano Kirundi Kisonge Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Letón Lingala Lituano Luganda Lunda Luo Luvale Macedonio Malayo Malayálam Malgache Mam Mambue-Lungu Maratí Marshalés Maya Mazateco de Huautla Mingreliano Mixe del norte Mongol Moré Motu Ndebele (Zimbabue) Nepalés Ngäbere (o guaymí) Noruego Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Pangasinán Panjabí Papiamento (Curazao) Persa Pidgin camerunés Pidgin de las islas Salomón Pidgin nigeriano Polaco Ponapés Portugués de Brasil Quechua (Ancash) Quechua boliviano Rumano Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Swajili (Congo) Tagalo Tai Tamil Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uzbeko Vendal Vietnamita Waray-Waray Wolaita Xhosa Yao Yoruba Zandé Zapoteco (Istmo) Zulú Árabe Ñanya\nCristor arkañ laykojj taqe kun jaytawayta\nFelix Fajardo jilatan arsutaparjama\n“Diosan arunakapa yatiyir saräta ukhajja, jan kuttʼanimti. Kuttʼanïtajj kayunakam pʼakiräma” sasaw tatajajj sitäna. Ukatwa utat sarjjañ amtayäta. Ukhaw Diosar serviñ laykojj taqe kun jaytanukuñ qalltawayta. Ukhajj 16 maranikïskayätwa.\nKUNJAMÄNSA uk cuenttʼapjjäma. 29 de julio, 1929 maranwa nasta. Filipinas markankir Bulacán provincianwa jilsuwayta. Uka tiemponjja, Filipinas markajj qollqet pistʼatänwa, pobrekïpjjayätwa. Waynitöjjayäta ukhaw guerrajj qalltäna. Japón markankir ejercitopaw Filipinas markar mantanipjjäna, niyakejjay jaya cheqan jakasipjjchiyätjja, janiw sinti jan walinakan uñjasipkayätti. Janiw radiosa, televisionasa, ni periodicos utjapkitänti, ukatwa kunatï pasaski ukanak jaqenakan arupatak yatipjjerïta.\nNayajj kimsaqallqo wawanakat payïrïtwa. Kimsaqallqo maraniruw mamajan tatapampi mamapampejj jupanakampi jakir irpapjjetu. Catolicöpkchiyätsa abuelitojajj yaqha religionanakar istʼakiriwa, amigonakapajj churapjjerïki uka qellqatanaksa imasiriwa. Jupajja, Protección, Seguridad, Descubierta folletonakwa tagalo arut * uñachtʼayitäna, Bibliapas utjarakïnwa. Biblia liyiñajj wal gustitäna, yamas Mateo, Marcos, Lucas, Juan libronak liyiñajj walpun gustitäna. Ukaw Jesusat yateqasis sarnaqañatak yanaptʼitu (Juan 10:27).\nJESUCRISTON KAYUP ARKAÑ YATEQTA\nJapón markan ejercitopajj 1945 maranwa sarjjapjjäna. Ukhaw awk taykajajj utar kuttʼanjjam sapjjetäna, abuelitojas jupanakampi sarjjam sarakitänwa. Ukatwa awk taykajamp sarjjayäta.\nMä qhawqha tiempotjja, diciembre 1945 maranwa, Angat sat markat Testigonakajj markajan yatiyañataki jutapjjatayna. Utajarojj mä jilïr jilataw visittʼapjjetu, Bibliajj ‘qhepa urunakat’ kamsisa ukwa qhanañchtʼapjjetäna (2 Tim. 3:1-5). Ukatsti uka jakʼankir mä markan Bibliat yatjjatañataki tantachasipkäna ukaruw invittʼapjjetu. Awk taykajajj janiw sarapkänti, nayakiw sarayäta. Ukanjja mä pä tunkaniw tantachasipjjayäta. Yaqhepajj Bibliatwa jisktʼapjjarakïna.\nKuntï parlapkäna uk janiw taqpach amuyirïkti, ukatwa sarjjañ munayäta. Sarjjañampïskayäta ukhamaruw cantañ qalltapjjäna. Ukajj wali sumapunïnwa, ukatwa quedasiyäta. Cantañ tukuyasajj oracionampiw tukuyapjjäna, ukatsti mä domingojj Angat markanwa tantachasiñäni sasaw invittʼasirakïna.\nUkar puriñatakejj 8 kilometronakwa sarapjjayäta, Cruz familian utapanwa mä 50 tantachasipjjayäta. Wawanakas Bibliat amuytʼañajj chʼamäki ukanaksa arstʼapjjarakïnwa, ukajj wal musparayitäna. Mä qhawqha tantachäwinak qhepatjja, Damian Santos jilïr jilataw ‘utajan aka arumajj qheparam’ sasin invittʼitäna. Jupajj precursoränwa, nayrajj alcaldetaynawa. Uka arumajj niya arum paqaraw Bibliat parlapjjta.\nBiblian qallta yatichäwinakap yatjjatasajj waljaniw Diosar serviñ jankʼak qalltapjjayäta. Jukʼa tiempokiw tantachäwinakar sarasipkayäta ukhaw bautisasiñ munapjjtati sasin jisktʼapjjetäna. Nayajj “jïsa” sayätwa, Cristor arkañsa wal munayäta (Col. 3:24). Uka jakʼankir mä jawiranwa 15 de febrero urun, 1946 maran panini bautisasipjjta.\nBautisasjjasajja, Jesusjamaw yatiyir sarañasa sasaw amuyasipjjerïta. Ukajj janipuniw tatajar gustkänti. Akham sitänwa: “Diosan arunakap yatiyir sarañatakejj wali waynitüsktawa. Jawiran umar apantapktam ukajj janiw mä yatiyirir tukuyktamti” sasa. Diosaw Reinopat yatiyasiñap muni sasaw qhanañchayäta (Mat. 24:14). Akham sarakiyätwa: “Kuntï Diosar siskta ukampejj phoqañajawa” sasa. Ukhaw kunjamtï qalltan siskayäta ukham tatajajj utat alisnukutu. Jupajj janipuniw utat uta yatiyir sarañäj munkänti. Ukhaw Diosar serviñ laykojj nayrïr kuti taqe kun jaytanukta.\nUkhajj Cruz familiaw utapar katoqtʼapjjetäna. Nora sat sullka phuchapampiru nayampirojj precursoräñatakiw chʼamañchtʼapjjetäna. Panpachaniw 1 de noviembre, 1947 maran precursorat Diosar serviñ qalltapjjta. Norajj yaqha markaruw sarjjäna, nayasti Angat markanwa Diosan arunakap yatiyañ yanaptʼaskakiyäta.\nMAYAMPWA TAQE KUN JAYTANUKTA\nKimsa maranak precursorat serviskayäta ukhaw Earl Stewart jilatajj sucursalat jutäna, Angat markankir jachʼa plazanwa 500 jila jaqenak nayraqatan mä discurso inglés arun arstʼäna. Tukuyarojj nayaw tagalo arun mä qhawqha arunakampi qhanañchtʼayäta. Paqallqo maranakakiw escuelar sarayäta, profesoranakajj inglés arutwa jilapartejj parlapjjetäna ukaw inglés yateqañatak yanaptʼitäna. Bibliat apstʼat qellqatanakasa jukʼakiw tagalo arun utjäna, ukatwa inglesat liyirïta, ukaw uka aru jukʼamp yateqañatak yanaptʼarakitäna. Ukhamatwa Stewart jilatan discursopsa, yaqha discursonaksa inglesat tagalo arur traduciyäta.\nStewart jilatan discursop tagalo arur jaqokipkayäta uka urojja, ‘sucursalajj Betelan yanaptʼañapatakiw maya, jan ukajj pani precursor jilatanakar thaqasipki’ sasaw jilatajj congregacionar yatiyäna. “Aumento de la Teocracia” sat jachʼa tantachäwiruw 1950 maran Nueva York (Estados Unidos) markar misioneronakajj sarapjjañapäna, ukatwa Betelan yanaptʼajj munasïna. Nayampir mä jilatampiruw invittʼapjjetäna, ukhaw ukan yanaptʼañatakejj mayampi taqe kun jaytarakta.\nBetelan yanaptʼañjja, 19 de junio, 1950 maranwa qalltta. Betelajj nayra utänwa, jachʼarakïnwa, jachʼa arbolanakampi muytatarakïnwa, taqpach oraqejj mä hectareänwa. Ukanjja, mä 12 waynanakaw trabajipjjayäta. Alwajj cocinanwa yanaptʼayäta, niya 9 alwa horasarusti isinak planchiriw sararakirïta. Jaypʼunakajj niya ukhamanakwa lurarakirïta. Walja markanakat jachʼa tantachäwi utjkäna ukat misioneronakajj kuttʼanjjapkchïnsa, Betelan yanaptʼaskakiyätwa. Revistanak correor apayañatakiw wakichtʼayäta, revistanak sapa phajjsi katoqañatak qellqayasipki ukanakwa qellqayäta, visitanakar katoqaski ukansa yanaptʼarakiyätwa. Kun lurañtï mayipkitäna ukanwa yanaptʼayäta.\nGALAAD ESCUELAR SARAÑATAKIW FILIPINAS MARKAT SARJJTA\nKhä 1952 maranjja, Filipinas markat paqallqo jilatanakaruw Galaad Escuelar clase 20 ukar sarapjjañajätak invittʼapjjetäna, ukajj kusiskañapunïnwa. Kunanaktï Estados Unidos markan uñjapkayäta ukanakajja, jilapartejj wali musparkañänwa. Janiw ukanak jiskʼa markajan uñjirïkti.\nGalaad Escuelar sarapkta ukanakampi.\nEstados Unidos markanjja, utan kun lurañatakis maquinanak utjkäna ukanaksa apnaqañ yateqapjjañajänwa. Uka markajj thayarakïnwa, mä alwajj caller mistta ukhajj janqʼokïnwa, ukhapuniw khunu uñjta. Wali thayapunïnwa.\nUkham jan walinakas utjkchïnjja, Galaad Escuelankañaw jukʼampi sumäna. Yatichirinakas wali sum yatichapjjäna. Ukanwa kunjamsa qellqatanak liytʼasajj sum yateqsna, kunjamsa sumpach yatjjatsna ukanak yatichapjjetäna. Uka escuelan yateqaniwaykta ukaw Diosar jukʼamp sum serviñatak yanaptʼawayitu.\nUka escuela tukuyasajja, Nueva York markankir Bronx cheqaruw mä qhawqha tiempotak precursor especialat khitapjjetäna. Ukhamatwa julio 1953 maran “Sociedad del Nuevo Mundo” sat jachʼa tantachäwir sarayäta. Uka tantachäwi tukuyarojja, Filipinas markaruw Diosar jukʼamp serviskakiñatak kuttʼanjjayäta.\nSUM JAKASIÑWA JAYTANIWAYTA\nSucursal sarayiri jilatanakajj akham sapjjetänwa: “Jichhajj congregacionanak tumptʼiriw saräta” sasa. Ukajj Jesusan kayunakap jukʼamp jakʼat arkañatakiw yanaptʼitäna, jupajj Diosan ovejanakap uñjañatakejja, jiskʼa, jachʼa markanakaruw saräna (1 Ped. 2:21). Visitañajäkäna uka circuitojj wali jachʼänwa, Luzón marka chika taypinkänwa, ukajj Filipinas markan jukʼamp jachʼa islawa. Bulacán, Nueva Écija, Tarlac, Zambales provincianakaruw sarañajäna. Yaqhep markanakar puriñatakejja, Sierra Madre cheqankir wali saytʼat qollunakwa pasañajäna. Pasajeronak apiri autojj janiw utjkänti, ukatwa tronconak apiri camionanakampi apayasirïta. Tronconak pataruw sarirïta. Awisakiw apañ jan munapjjerïkituti. Cheqas ukham viajiñajj chʼamakïnwa.\nJilaparte congregacionanakajj machaqäsipkänwa, jiskʼanakakirakïnwa. Tantachäwinak sum sarayasiñapatak yanaptʼatajsa, yatiyir sarañataki yanaptʼatajsa jilatanakajj wal yuspärapjjäna.\nQhepatjja, Bicol cheqankir circuitoruw cambiapjjetäna, ukanjja jayanakankir jiskʼa gruponakaw jukʼamp utjäna. Testigonakajj jan utjkäna ukanakanjja, precursor especialanakaw utjäna. Mä kutejj alojaskayäta ukan bañopajj pä tablanakan ayjjatat mä pʼiyakïnwa. Taqjjatta ukhajja, alliranttawayjjänwa. Jayapuniw uka qʼañunak pichasta, uka qhepatwa juntʼum umasir saraskta.\nUka tiemponwa Norat mayampi piensjjayäta. Jupajj Bulacán markanwa precursoräñ qalltäna, uka tiempotakejj Dumaguete markanwa precursor especialäjjäna. Nayajj uka markar visitiriw sarta, qhepatsti cartanak qellqasipjjerïta. Ukat 1956 maranwa casarasipjjta. Casarasipkta uka nayrïr semanajja, Rapu Rapu islanwa mä congregacionar visitapjjta. Congregacionanak visitañatakejj qollunakwa kayuki makatapjjañajäna. Esposajampi ukham jayanak sarañajj kusiskañänwa.\nBETELAR KUTTʼAÑATAKIW INVITTʼAPJJETU\nNiya pusi maraw congregacionanak visitasipkayäta, ukhaw Betelar sarjjañatak mä invitación katoqapjjta. Betelarojj enero 1960 maranwa puripjjta. Ukanjja walja lurañanakampi phoqeri jilatanakampi trabajisajj wal yateqawayta. Esposajajj kunantï yanaptʼajj munaski ukanwa yanaptʼiri.\nMä discurso arstʼaskta, uksti cebuano aruruw traducipjjäna.\nBetelan yanaptʼasajj Filipinas markan kunjamsa Diosan markapajj jiltawayi ukwa uñjawayta. Solterökas Betelar jutkayäta ukhajja, Filipinas markan niya 10.000 jilat kullakanakakiw utjäna. Jichhajj 200.000 jilaw utj-jje. Betelitanakajj 435 ukhaniw Diosat yatiyañ yanaptʼasipkaraki.\nNiyakejjay Diosan markapajj jukʼampi jiljjattaskchïnjja, Betel utajj jiskʼakëjjänwa. Ukatwa Oraqpachan Jilïr Irpirinakajj sucursal jachʼaptayañatak mä jachʼa oraqe thaqapjjam sapjjetäna. Ukatwa vecinonakach utap aljañ munaskpacha sasin imprenta sarayir jilatampejj utat uta jisktʼir sarapjjerïta. Janiw khitis aljañ munkänti. Yamas maynejj akham sapjjetänwa: “Chino jaqenakajj janiw aljapkti, antisas alapjjtwa” sasa.\nAlbert Schroeder jilatan discursop traduciskta.\nMä urojja, mä vecinow akham jisktʼapjjetäna: ‘¿Janit oraq alasiñ munapkta? Estados Unidos markar sarjjañatakiw oraq aljaskta’ sasa. Ukhamatwa wali chʼamjamäkäna ukanakajj phoqasiñ qalltawayi. Yaqha vecinojj oraqep aljañ munarakïnwa, jupaw mayni vecinonakarojj oraqep aljapjjañapatak chʼamañchtʼäna, “Chino jaqenakajj janiw aljapkti” siskäna ukas aljapjjetänwa. Jukʼa tiemponakwa sucursalajj pä ukchʼampi jiljjattäna. Jehová Diosaw ukhamäñap munpachäna.\nKhä 1950 maranjja, Betelan nayaw taqet sipans sullkäyäta. Jichhajj nayampi esposajampiw taqet sipans jilïripjjta. Cristoru taqe cheqar arkatajat janipuniw arrepentiskti. Awk taykajajj utat jaqonukupkchitänsa, Jehová Diosaw mä suma familia churawayitu. Diosar servirejj kawkirus sarkchiñänejja, Jupajj yanaptʼapunistaniwa. Esposajampejja, Jehová Diosar taqe bendicionanakapat walpun yuspärapjjta. Jupajj kunja suma Diosasa uk ‘yantʼapjjañapatakiw’ taqenir chʼamañchtʼapjjta (Mal. 3:10).\nMä kutejja, impuestonak cobriri Mateo Leví sat chacharuw Jesusajj arkiripäñapatak jawsäna. ¿Mateojj kunsa lurpachäna? “Taqe kun jaytanukusaw jupar arkañ qalltäna” sasaw Bibliajj qhanañchi (Luc. 5:27, 28). Nayajj walja kutiw Cristor arkañ laykojj taqe kun jaytawayta, yaqhanakarus ukham lurapjjañapatakiw taqe chuyma chʼamañchtʼta, ukham lurasajj walja bendicionanakwa katoqapjjani.\nFilipinas markan Diosan markapajj wal jiljjattaski, ukanwa kusisit yanaptʼaskta.\n^ Párrafo 6 Uka folletonakajja, Jehová Diosan Testigonakapan luratawa, jichhajj janiw imprimisjjeti.\nDiosar taqe chuyma servir jilatanakampi trabajiñajj mä suma bendicionawa\nWaynatpach Diosar servitapat janipuniw amtaskänti


Janet Gunter kullakar uñt’añani · Global Voices Aymarata\n(es) ukan jaqukipiri\tCarolina Pirola\nJaqukipäw uñt'ayata/apkatata 16 Jallu qallta phaxsi 2012 17:47 GMT\nAka blog ullart'apxañäni Malagasy, Español, Português, বাংলা, English\nComunidad de Global Voices ukan mayni yanapt'asirix anqäxa markar sarki ukhaxa, GV ukan masinakapamp jikisiñ amti. Nayrürunakakiw Janet Gunter [en] kullakax Lima markan jikxatasiskäna ukat jikt'asisinx pisco sours uka manq't'asipta, ukampirus kunayman kunaymantuqinakat aruskipt'apta.\nKunjams GV ukar chikanct'asiñx qallta?\nSarita [en] jupat Timor Oriental uka qillqäwita. Jupampix Timor Oriental ukan uñt'asiniwayta. Ukatx Paula kullakaruw [en] Londres markan uñt'aniwayta. Nayatakix GV ukax yaqhanakamp kunaw irnaqi. E- mail GV portugués ukan walja masinakaw utjitu, ukax nayatakix wali askiwa.\nUkhamaxa, GV portugués ukant jaqukipirjam ukat qillqirjam yanapt'asta?\nQillqirjama, Africa markat suma uñt'ayasa, kunawsati jaqinakax portugués arun qillqañ qalltapk ukhax nayax Ingles aruruw jaqukipta. Jilpachx Africanos markachirinakan qillqäwinakap jaqukipta.\nGlobal Voices ukanw juman luräwimat qillqapta»Europa markax pisinkañankiwa» jall uka qillqäwina.\nCh'amancht'irixa! Portugal markan klimsa mara jakasi. Saramp nayampix Europa markan 2011 maran pisiqtäw utjiki ukat lup'ipta, wali jach'anwa. Ukatx jaqukipirinakata, qillqirinakatx wali aski jasyt'awinak katuqapta, griego, italiano, español, portugués ukat francés arun uñt'yasirakina, Europa marka uñt'asax wali kusisitatwa. Jichhakamax suxta tunka paqallq tunka qillqiri jaqukipiriw yanapt'asiriw chikancht'asipta.\nGV ukax Europa markan coberturapar yanapt'aspaw sistati (Pisinkäwi)?\nRSS yatiyaw munapta, ukatx yaqha editor jikxatañaw wakisispa,ukatakix qullqi yanapt'aw thaqhasipkta.\nIndependiente ukham irnaqirjamaxa, ONGs ukamp irnaqtati, jan ukax yaqha luräwinakanch irnaqta, Kunjams yaqha markanakar satrañatak jikxatta?\nCon treinta Tweetdeck y renunciando a una «vida propia».\nAhora en serio, me he dado cuenta que mis dotes como activista, especialmente lo relacionado con el networking y la comunicación, son muy útiles en mi vida laboral. En la «esfera profesional», recibo cada vez más respuestas favorables a mi descripción de mí misma [en], la cual es muy precisa en cuanto a lo que me motiva y al tipo de persona que soy. La parte personal y la profesional se apoyan mutuamente en cierto sentido. (Esto surgió cuando puse sobre papel mis intereses [en]).\nKimsa tunka columnas nayan Tweetdeck ukat nayan jakäwijar jaytjasaw sarta.\nJichhaw amuyasta nayax activista ukhamataxata, juk'ampachas networking ukat yatiyäw ukax nayatakix wali askiwa, sapakutiw nayan qillqäwijat katuqta [en], ukax nayatakix wali ch'amancht'äwiwa yatxatäwijamp yanapt'astwa. Akax kunawsati nayan yanpt'asiñ chuym uchkt ukhaw qalltawayi.\nPä jiskt'äwi: kunas jumar ch'amanchtama, ukatx kawkirinakax uka retos ukanakaxa?\nKunas nayar ch'amanchitu? suma jaqinakamp p'arxtayirinakamp irnaqañ munirita, uraqpachar uñjañ amuyuw utjiritu.\nJan wali turistat sista, ukampirus walwa jaqha markanakarux ch'usasiwaytaxa. Ukxatay arxayt'ita.\nKunti qullqix utjkitu ukax sarañanakar tuqhañatakikiwa. Janiw utaniktsa, ukhamarak k'añaskuniktsa (coche) janiw kunajas utjkituti. Irnqäwlaykuw ch'usasta, nayarux uka tren ukat sarañax ukhamarak masinakar tumpañas walw gustitu.\nUka aski yatxatäwinakamat uñt'ayapxita?\nWaljaw utjitu, mä panka qillqañjamawa! nayrur juyphi pachanx Los Ángeles markat Nueva Orleans markakamaw mä trenat sarta, ukatx uka markanx masinakaruw tumpt'ir sarta, ukatx irnaqasinx Brasil markaruw ukat yaqhanakar kunaw sarta. Ukatsti, 94 maran achachilajar tumpiriw sarta, jupax Nueva Orleans ukan yuririwa. Pachaparuw jap'u manq'a manq'asiñatak puripta, mamajaw uka manq’ wakicht'atayna. Ukhamaw yaqha markanakar sarañaxa.\nUKaxata arxat'asinxa, Janeta kullakax mä proyecto luarañ amtaski, the restart project. Ukxaruw uka arxayt'asipkitu:\nJanetarux akan jikxatapxasma ukakipkarakiw aka Twitter ukans jikxatapxasma.


¿Kunjamsa Jehová Diosajj jiwasamp parli?| Taman yatjjatañataki\nYatiyañataki (congregacionan yatjjatañataki) | Diciembre 2015\n¿Kuna arutsa liytʼäta? Acholi Albanés Alemán Amárico Angola markan amparamp parlirinakataki Argentina markan amparamp parlirinakataki Armenio Aymara Azerí Azerí (alfabeto cirílico) Batako toba Baulé Becol Bengalí Brasil markan amparamp parlirinakataki Búlgaro Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (tradicional) Chino mandarín (simplificado) Chuvash Cingalés Citonga Colombia markan amparamp parlirinakataki Coreano Criollo haitiano Croata Danés Efik Eslovaco Esloveno España markan amparamp parlirinakataki Español Estados Unidos markan amparamp parlirinakataki Estonio Finlandia markan amparamp parlirinakataki Finlandés Fiyiano Francés Georgiano Gran Bretaña markan amparamp parlirinakataki Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Javanés Kannada Kazajo Kikamba Kikuyu Kiniaruanda Kirguís Kiribatiano Kirundi Kisi Krío Lamba Letón Lhukonzo Lituano Luganda Luo Macedonio Malayo Malayálam Malgache Maratí Maya Mixe del norte Mongol Moré México markan amparamp parlirinakataki Ndebele (Zimbabue) Nepalés Noruego Oromo Osético Pangasinán Panjabí Papiamento (Aruba) Papiamento (Curazao) Persa Perú markan amparamp parlirinakataki Pidgin de las islas Salomón Polaco Polonia markan amparamp parlirinakataki Portugués de Brasil Quechua boliviano Quichua de Imbabura Rumano Runyankore Rusia markan amparamp parlirinakataki Ruso Samoano Sango Serbio (Alfabeto cirílico) Serbio (alfabeto latino) Shona Sidama Sranangtongo Suajili Sueco Tagalo Tai Tamil Tayik Telugu Tigriña Tivo Tok pisin Tsotsil Tumbuka Turco Turcomano Turcomano Tuvaluano Tártaro Ucraniano Urdu Uzbeko Venezuela markan amparamp parlirinakataki Vietnamita Waray-Waray Wolaita Yao Yoruba Zandé Zapoteco (Istmo) Zimbabue markan amparamp parlirinakataki Árabe\n¿Kunjamsa Jehová Diosajj jiwasamp parli?\n“Istʼita, nayasti parlañwa munsma.” (JOB 42:4)\n113, 114 QʼOCHUNAKA\nJaqenakamp parlasajja, ¿kunatsa Jehová Diosajj amuykaña qhana arunakamp parli?\nJaqenakajj walja arunaksa parlapkchejja, ¿kunatsa Jehová Diosatakejj jupanakamp parlañajj jan chʼamäki?\nJehová Diosan markapajja, ¿kuna amtampis Traducción del Nuevo Mundo Biblia lurawayi?\n1-3. 1) Jehová Diosan amuyunakapasa parlatapasa jaqenakat sipansa jukʼampiwa sasin ¿kunatsa sistanjja? 2) ¿Kuna toqenakatsa aka yatichäwin yatjjataskañäni?\nJEHOVÁ DIOSAW angelanaksa jaqenaksa Jupjam kusisita jakasipjjañapatak lurawayi (Sal. 36:9). ‘Taqe kuntejj Diosajj lurki ukan qalltapajja’ Jesusawa, juparusti ‘Aru’ sasaw apóstol Juanajj säna (Juan 1:1; Apo. 3:14). Jehová Diosajja, kunsa amuyi kunjamas jikjjatasi ukjja Jesusarojj sapunirïnwa (Juan 1:14, 17; Col. 1:15). Apóstol Pablojj ‘angelanakan parlatanakapatwa’ parlarakïna, jupanakajj janiw kunjamtï jaqenakajj parlapki ukham parlapkiti (1 Cor. 13:1).\n2 Jehová Diosajja, angelanakarusa aka Oraqen jakasiri jaqenakarusa sumwa uñtʼi. Aka Oraqen kunayman aru parliri millón millón jaqenakan oracionanakap istʼkasajja, angelanakampejj uka pachpa horasan parlaspawa, ukatsti luräwinaksa jupanakar churarakispawa. Cheqansa, Jehová Diosan amuyunakapasa parlatapasa jaqenakan amuyunakapata parlatanakapat sipansa jukʼampiwa (Isaías 55:8, 9 liytʼañataki). Ukatwa arunakap jiwasar yatiyañatakejj amuytʼkaya qhana arunakamp parlistu.\n3 Jehová Diosajja, nayra tiempon qhana arunakampipuniw jaqenakampejj parlirïna, kunjamsa uk lurawayi uka toqetwa aka yatichäwin yatjjataskañäni. Arunakajj jichhürunakan mayjtʼawaykchisa, kunjamsa Jehová Diosajj jaqenakar yatichaskaki uksa yatjjatarakiñäniwa.\nJEHOVÁ DIOSAJJ JAQENAKAMPIW PARLI\n4. 1) ¿Kuna arutsa Jehová Diosajj Moisés, Samuel, David chachanakampejj parläna? 2) ¿Kuna toqenakatsa Bibliajj parli?\n4 Kuna artï Adán chachasa Eva warmisa parlapjjerïkäna uka arutwa Jehová Diosajj jupanakamp parlirïna, uka arojj inas nayra hebreo arur uñtasitächïna. Qhepatsti, Biblia qellqeri Moisés, Samuel, David chachanakampis parlarakïnwa. Jupanakasti kunjamtï hebreo aru parlasipjjerïkäna uka arunakampiw Diosan arunakap qellqapjjäna. Awisajja Jehová Dios pachpaw kunsa qellqapjjañapa uk säna, awisasti kuntï jupanakajj uñjapkäna ukanakwa qellqapjjarakïna, sañäni: kunjamsa Diosajj markapamp apasïna, kunjamsa servirinakapajj Jupar munasiñsa iyawsañsa uñachtʼayapjjäna, jan ukajj kunjamsa Diosan yaqhep servirinakapajj jan walinak lurapjjäna uka toqenakatwa qellqapjjäna. Cheqasa, uka toqenakat yatiñajj jiwasatak wali wakiskiripuniwa (Rom. 15:4).\n5. Jehová Diosajja, ¿servirinakapan hebreo aru parlapjjañapakti munpachäna?\n5 Jehová Diosajja, jaqenakampejj janiw hebreo arutak parlkänti, jan ukasti yaqha arunakatsa parlarakïnwa. Amuytʼañataki, israelitanakajj Babilonia markar apatäpkäna uka qhepatjja, Diosan yaqhep servirinakapajj arameo arwa parljjapjjäna. Ukatwa Daniel, Jeremías, Esdras profetanakajja arameo arut mä qawqha cheqanak libronakapan qellqapjjpachäna. *\n6. ¿Kunatsa Hebreo Arut Qollan Qellqatanakajj griego arur jaqokipasïna?\n6 Alejandro Magno chachajj walja markanak katuntkäna ukhajja, griego (koiné) aruw niya taqe markanakan parlasjjäna. Judionakas uka arwa parljjapjjarakïna, ukatwa Hebreo Arut Qollan Qellqatanakajj uka arur jaqokipasiñapajj wakisïna. Jaqokipaskäna uka qellqatanakat wali uñtʼata ukhamarak nayrïrejja, Septuaginta sasin uñtʼatänwa. Uka qellqatjja, 72 jaqenakaw jaqokipapjjäna, ukatwa taqpach qellqatajj jan mä kikpak luratäkiti. * Yaqhepajja jaqokipañatakejj sapa arutakejj mä aru jikjjatañatakiw chʼamachasipjjäna, yaqhepasti amuyuparjamakiw jaqokipapjjarakïna. Kunjamsay jaqokipapkchïnjja, griego aru parliri judionakasa cristianonakasa, Septuaginta qellqatarojj Diosan Arupawa sasaw sapjjerïna.\n7. ¿Kuna arutsa Jesusajj arkirinakapar yatichirïpachäna?\n7 Jesusajj hebreo arwa parlpachäna (Juan 19:20; 20:16; Hech. 26:14). Amuyatajja, Jesusajj aka Oraqenkkäna uka tiemponakanjja, hebreo arojj arameo arumpi niya kitantatänwa, ukhamajj inas Jesusajj arameo aru mä jukʼa yatchïna. Janiw ukakïkiti, Moisés chachasa profetanakas parlapkäna uka hebreo arsa yatirakïnwa, ¿kunatsa ukham sistanjja? Uka chachanakan qellqatanakapajj sapa semanaw sinagoganakan liytʼasirïna, ukatwa Jesusajj hebreo aru yatpachänwa sistanjja (Luc. 4:17-19; 24:44, 45; Hech. 15:21). Jesusajj jakkäna uka cheqanakanjja griego arusa latín arusa parlasirakïnwa, Jesusajj inas uka arunak yatirakchïna, ukampis uka toqetjja janiw Qollan Qellqatanakajj kamskisa.\n8, 9. ¿Kunatsa Bibliankir yaqhep libronakajj griego arut qellqasïna, ukat kunsa ukajj Jehová Diosat yatichistu?\n8 Jesusan nayrïr arkirinakapajj hebreo arwa parlapjjäna, ukampis Jesusajj jiwjjäna uka qhepat arkiripar tukurinakajj yaqha arunakwa parlapjjäna (Hechos 6:1 liytʼañataki). Jesusan arkirinakapajj jiljjattaskakïnwa, ukhamajj jukʼampi griego aru parliri jaqenakaw cristianor tukupjjäna. Niyakejjay griego arojj taqenin parlatächïnjja, Mateo, Marcos, Lucas, Juan qellqatanakajj griego arutwa qellqasïna. * Apóstol Pablojj qellqkäna uka cartanakasa, yaqha ukham qellqatanakasa griego arutwa qellqasirakïna.\n9 Griego Arut Qollan Qellqatanakanjja, walja cheqanakanwa Hebreo Arut Qollan Qellqatanakat copiasïna, ukanakat jila partejj Septuaginta qellqatatwa copiasïna. Uka qellqatjja jiwasjam pantjasir jaqenakas jaqokipapkchïnjja, ukhamarak janis arut arurjam jaqokipapkchïnjja, uka qellqatanakajj jichhürunakan Diosan Arupat uñtʼatawa. Taqe ukanakajja, Jehová Diosajj taqe arunaksa, costumbrenaksa mayak uñjatapwa uñachtʼayistu (Hechos 10:34 liytʼañataki).\n10. Kunjamtï Jehová Diosajj jaqenakampi parlaski ukatjja, ¿kunsa yateqsna?\n10 Jehová Diosajj kunatï wakiski ukarjamaw jiwasar parlistu, ukwa jichhakamajj yatjjataniwaytanjja. Ukhamasti Diosajja jupar uñtʼañasatakisa arsutanakap yatiñatakis janiw mä aru yateqañas maykistuti (Zacarías 8:23; Apocalipsis 7:9, 10 liytʼañataki). Diosan amuytʼayataw Bibliajj qellqasiwayi, ukampis Diosajj sapa qellqeriruw kunjamtï parlasipkäna ukarjam qellqapjjañapatak jaytäna.\nDIOSAN ARUPAJJ JANIW CHHAQTAYATÄKITI\n11. Walja arunak utjatapatjja, ¿Jehová Diosajj janit parljjestu?\n11 Jichhürunakan walja arunakas parlaskchejja, janiw ukajj Jehová Diosamp parlasiñat jarkʼkistuti. ¿Kunatsa ukham sistanjja? Jehová Diosajja, amtanakap jaqenakar yatiyañatakejj walja arunakaruw Biblia jaqokipayawayi. Amuytʼañataki, Mateo, Marcos, Lucas, Juan qellqatanakanjja, Jesusajj kuna aruttï parlaskäna ukajj mä qawqhakiw uñsti (Mat. 27:46; Mar. 5:41; 7:34). Ukampis Jesusan arunakapa griego arur jaqokipasiñapatakisa, yaqha arunakar jaqokipasiñapatakisa Diosaw yanaptʼawayi. Qhepatjja, judionakasa, cristianonakasa Biblian qellqatäkäna uka arunak kutin kutinwa copiapjjäna, ukhamatwa Bibliajj jichhakam jan chhaqtawaykiti, ukhamarus walja arunakaruw jaqokipasiwayaraki. Khä 400 maranakanjja, Juan Crisóstomo chachajj akham sänwa: “Mateo, Marcos, Lucas, Juan qellqatanakajja Siria, Egipto, India, Persia, Etiopía markanakan parlaski uka arunakampiru, ukhamaraki yaqha arunakampiruw jaqokipasiwayi” sasa.\n12. ¿Bibliajj kuna jan walinakansa uñjasiwayi?\n12 Bibliajj walja arunakaruw jaqokipasïna ukatwa enemigonakapajj jan chhaqtayapkänti. Sañäni, 303 maranjja Roma marka apnaqeri Diocleciano chachajj taqpach Biblianak tukjasiñapwa munäna. Ukatwa uka tiemponjja Biblia jaqokipirinakasa, lakiririnakas tʼaqhesiyata uñjasipjjäna. 1500 maranakanjja William Tyndale chachajja, hebreo, griego arunakat inglés aruruw jaqokipäna, jupajj akham sänwa: “Diosan yanaptʼapampitï jakaskakëjja, uywampi sarnaqer jaqejja mä tatakurat sipans Bibliat jukʼampiw yatini” sasa. Uka amtap phoqañatakejja, Inglaterra markat Alemania markaruw sarjjäna. Tiempompisti, Tyndale chachajj uñisirinakapamp aljantataw uñjasïna ukatsti uñisirinakapajj jaychkatasinwa phichantapjjäna. Ukhampachasa jaqokipkäna uka Bibliajja janiw chhaqtayatäkänti. Kʼari yupaychäwi pʼeqtʼirinakajja, Tyndale chachan jaqokipat Bibljja qʼalwa thaqsupjjäna, katupkäna ukanakjja jaqenakan uñjkataw phichhantapjjäna. Ukhamäkchïna ukasa, janiw taqpachajj chhaqtayatäkänti. Cheqas uka Bibliatwa Versión del Rey Jacobo (King James Version) Bibliajj jaqokipasiwayi, jichhürunakansa uka qellqatajj jaqenakan utjaskakiwa (2 Timoteo 2:9 liytʼañataki).\n13. ¿Kunas nayra qellqatanak uñakipasajj jikjjatasiwayi?\n13 Nayra tiempon lurasiwayki uka Biblianakanjja, yaqhep cheqanakajj pantjatawa. Ukampis Biblia toqet yatjjatatanakajja, uka Biblianakajj sinti jan wali luratapuniti janicha uk yatiñatakejja, nayra qellqatanakwa uñakipawayapjje. Ukanak uñakipasajj ¿kunsa jikjjatawayapjje? Biblian yatichäwinakapajj jan mayjtʼayatätapwa uñjawayapjje. Ukatwa Biblia liytʼirinakajj Diosan arunakapat jan pächasipkiti (Isa. 40:8).\n14. ¿Kunatsa Bibliajj yaqha libronakat sipans mayjajja?\n14 Waljanis Diosan Arup chhaqtayañ munapkchïnjja, Bibliajj taqe libronakat sipansa Jehová Diosan yanaptʼapampejj walja arunakaruw jaqokipasiwayi. Jichhürunakanjja, jila parte jaqenakajj Diosan utjatap janiw iyawsapkiti, ukhamäkchi ukasa, taqe libronakat sipansa Bibliaw jilpach imprimisi. Taqpachasa jan ukajj chikatakisa 2.800 jila arunakaruw jaqokipasiwayi. Ukhamajj niya taqe jaqenakanwa Bibliajj utji. Cheqansa janiw taqpach Biblianakajj qhana amuykayapunïkiti ni confiykayäkisa, ukampisa taqe Biblianakaw mä suytʼäwinïñatakisa wiñay jakañ katoqañatakis yanaptʼistaspa.\nAMUYKAY BIBLIAW MUNASÏNA\n15. 1) Bibliat taqenin yateqapjjañapatakejja, ¿kunas lurasiwayi? 2) Bibliat apstʼat qellqatanakajj inglés arun lurasitapajja, ¿kunjamsa yanaptʼawayistu?\n15 Khä 1919 maranjja, Bibliat Yatjjatirinakat mä qawqhaniruw ‘amuyasiri cheqapa uywatjama’ uttʼayasïna. Uka tiemponjja Amuyasiri Cheqapa Uywatajj inglés arutwa Diosan markapampejj jila parte parlirïna (Mat. 24:45, MT). Jichhürunakanjja cheqa yatichäwinak taqeniru purtʼañapatakejja, Bibliat apstʼata qellqatanakajj 700 jila arunakaruw jaqokipasi. Nayrajj waljaniw griego aru parlapjjerïna, jichhürunakanjja ukhamarakiw inglés arojj niya taqe cheqan parlasi. Niyakejjay Bibliat apstʼata qellqatanakajj inglés arut qellqatächejja, yaqha arunakar jaqokipañajj janiw chʼamäkiti.\n16, 17. 1) ¿Kunas Diosan servirinakapatakejj munasïna, ukat ukatakejj kunas lurasïna? 2) ¿Kunänsa Nathan Knorr jilatan amtapajja?\n16 Jehová Diosan markapanjja, qellqatanakajj Bibliarjamaw lurasi. Khä 1900 maranakanjja, Versión Rey Jacobo Bibliajj wali apnaqatänwa, niyakejjay uka Bibliajj 1611 maran luraschïnjja nayra arunakampi qellqatänwa. Ukampis nayra qollan qellqatanakat sipansa, uka Biblianjja mä qawqha cheqanakwa Diosan sutipajj uñstäna. Ukhamarusa janiw suma luratäkänti, nayra qellqatanakat sipansa yaqhep jiskʼa tʼaqanakajj yapjjatatänwa. Inglés arur jaqokipat yaqha Biblianakas niya ukhamarakïnwa.\n17 Ukhamajja, nayra qellqatanakarjam jaqokipata ukhamaraki amuytʼkay arunakampi lurata mä Bibliaw Diosan markapan munasïna. Uka amtampiw mä qawqha jilatanakarojj Traducción del Nuevo Mundo Biblia lurapjjañapatak uttʼayasïna. Uka Bibliajja, 1950 marat 1960 marakamajj sojjta libror jaljataw apsusïna. Nayrïr librojja, agosto 2, 1950 maranwa mistüna, uksti Nathan Knorr jilataw mä jachʼa tantachäwin utjatap yatiyäna. Uka tantachäwin jilatajj akham sänwa: “Diosan servirinakapatakejja, jichha tiempon parlaski uka arur jaqokipata, qhana amuykaya, ukhamarak nayra qellqatanakarjam jaqokipata Bibliaw munasi. Ukhamatwa jupanakajj Diosan cheqa yatichäwinakap yateqapjjaspa. Jesusan arkirinakapajj qellqapkäna uka qellqatanak amuytʼañajj janiw chʼamäkänti, ukham amuykaya Bibliaw taqenitak munasi” sasa. Nathan Knorr jilatajja, walja millón millón jaqenakajj uka Biblia toqe Jehová Diosar uñtʼapjjaspa ukwa munäna.\n18. Bibliajj jukʼamp arunakar jaqokipasiñapatakejja, ¿kunsa Oraqpachan Jilïr Irpirinakajj lurawayapjje?\n18 Nathan Knorr jilatan amtapajja, 1963 maranwa phoqasïna. Uka maranjja, Traducción del Nuevo Mundo de las Escrituras Griegas Cristianas Bibliajja holandés, francés, alemán, italiano, portugués, español arunakatwa utj-jjäna. 1989 maransti, Oraqpachan Jilïr Irpirinakajj Biblia jaqokipirinakar yanaptʼañatakejj mä qawqha jilatanakaruw uttʼayäna. 2005 maranjja, kawkïr arunakarutï Yatiyañataki revistajj jaqokipaski uka arunakar Bibliajj jaqokipasiñapatakiw amtasïna. Ukhamätapatjja, Traducción del Nuevo Mundo Bibliajj taqpachasa, jan ukajj chikatakisa 130 jila arunakar jaqokipataw utj-jje.\n19. 1) ¿Kuna jachʼa tantachäwis 2013 maran apasïna? 2) ¿Kuna toqetsa jutïr yatichäwin yatjjataskañäni?\n19 Walja maranak pasatatjja, inglés arur jaqokipata Traducción del Nuevo Mundo Bibliajj wasitata uñakipasiñapaw wakisïna. ¿Kunatsa? Aka qhepa urunakanjja inglés arojj mayjtʼawayjjewa, ukatwa uñakipasiñapajj wakisïna. Octubre 5 ukat 6, 2013 maranjja, Estados Unidos markan jachʼa tantachäwejj maran mä kuti apaski ukaw apasïna, ukasti jichhakamajj 129 kutiw apasjje. Uka tantachäwjja, 31 markanakankir jaqenakaw Internet toqesa, jan ukajj uka tantachäwir sarasas istʼapjjäna. Uka tantachäwjja 1.413.676 jaqenakaw istʼapjjäna. Ukanjja, Oraqpachan Jilïr Irpirinak taypinkir mä jilataw inglés arur jaqokipata Traducción del Nuevo Mundo Biblia utjatap yatiyäna, uk yatisasti jilat kullakanakajj walpun kusisipjjäna. Yaqhepasti uka Biblia katoqasajj jachaqtʼasipjjänwa. Uka tantachäwin arstʼirinakajja uka Bibliarjamaw arstʼjjapjjäna. Istʼasajja, jilat kullakanakajj Diosan arunakap jukʼampwa amuyapjjäna. Jutïr yatichäwinjja, kunjamsa inglés arur jaqokipat Traducción del Nuevo Mundo Bibliajj wasitat uñakipasiwayi ukhamarak kunjamsa yaqha arunakarus jaqokipasiski uka toqetwa yatjjataskañäni.\n^ tʼaqa 5 Esdras 4:8-6:18; 7:12-26; Jeremías 10:11; Daniel 2:4b- 7:28 qellqatanakajja, arameo arutwa qellqasïna.\n^ tʼaqa 6 Septuaginta arojja “paqallq tunka” sañwa muni. Uka qellqatajj Egipto markanwa niya 300 nayrïr pacha maran jaqokipasiñ qalltaspachäna, ukatjja niya 150 maranak qhepatwa tukuyaspachäna. Jichhürunakansa uka qellqatajj wakisirikïskiwa, ¿kunatsa? Bibliat yatjjatatanakajj amuytʼañajj chʼamäki uka hebreo arunaksa yaqhep jiskʼa tʼaqanaksa uka qellqatampiw amuytʼapjje.\n^ tʼaqa 8 Yaqhepanakajj akham sapjjewa: “Mateo chachajja, nayraqat hebreo arutwa Mateo libro qellqäna ukatsti jupa pachpaw griego arur jaqokippachäna” sasa.\nChuymar purtʼkiri Bibliaw jaqokipasiwayi\nInglés arut lurata Traducción del Nuevo Mundo Bibliajj wasitampiw uñakipasi\nArunakasajj chʼamaniwa, ¡amuyasipjjañäni!\nJehová Diosaw sum uñjaskätam\nSARNAQÄWI Jehová Diosampisa mamajampis wali sumaw apasjjta\nAka yatichäwinakaw utji: Yatiyañataki 2015\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Diciembre 2015\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Diciembre 2015\nYATIYAÑATAKI (CONGREGACIONAN YATJJATAÑATAKI) Diciembre 2015


Levítico 6 QA97 - Tatitojj Moisesaruw parläna; aqham - Bible Search\n2“Cunapachatejj maynejj jucha lurani jan ucajj juchanis uñjasini Tatitun nayrakatapana, mayni jake masiparu engañatap laycu, jan ucajj cuna kollketejj juparu catt'ayatäcän ucanac engañatapata, jan ucajj jake masipata ch'amampiqui apakatap laycu, 3jan ucajj mä cuna jicjjatasasa jan arsutapata jan ucasti c'arisitapata, jan ucajj c'ari juramento luratapatsa, (cunanacantejj jakejj jucha lurañ yatqui ucanacatsa), 4uca jucha luratapatjja juchañchatäniwa; uqhamasti cuntejj lunthatcatayna jan ucajj ch'amampiquis apakcatayna ucanacjja cuttayjjañapawa, kollke catuyatat lunthatatapatsa, jan ucajj mä cuna jicjjatatapatsa, 5jan ucajj mä cunatsa c'ari juramento luratapatsa. Take ucanacjja dueñaparuw cuttayjjañapa, chicatan chicatapat mä juc'a menosampi, cunapachatejj jucha luratapat sacrificio loktcani ucapacha. 6Tatitur loktäwipasti mä c'umara, uqhamaraqui jan camacht'ata orko ovejäñapawa, uca ovejan alapsti jumaw tantiyaraquïta, uca ovejsti jupajj tamat catokanini, ucat sacerdoten ucaruw aparaquini jucha luratat sacrificio loktañataqui. 7Ucatsti sacerdotejj take uca juchanaca, cawquïrïpasa, ucanac luratatsti, uca jaketaquejj juchat pampachatäña jicjjatani, uca juchasti perdonatäjjaraquiniwa.”\nNaqhantata ofrendanaca loktañjjata yatichäwinaca\n8Tatitojj Moisesaruw parläna; aqham saraquïnwa:\n9“Aaronampiru, sacerdote wawanacapampirusti, naqhantayatäñataqui loktäwinac toketa aqham saraquim: Uca loktat uywasti cuna ninatejj sanc'asqui altar patjjanjja pakar aruma ucjjaru apjjatatäñapawa uqhamat uca ninajj naqhantañapataqui. 10Sacerdotesti suma lino isinacampiw isthapisini, uqhamaraqui linot lurata calzoncillonac uscusiraquini, ucatsti cuna uywatejj altarjjan naqhantayatäcän ucanacan khellapwa apthapjjaraquini, ucat ucjja altarat maysa thiyaruw uscuraquini. 11Ucjjarusti isinacapjja trocsusjjaraquiniwa, khellanacjja campamentot ankäjjaru mä k'oma chekawjaruw apatäjjaraquini.\n12“Altaran nacqui uca ninasti janipuniw jiwarañapäquiti. Sacerdotew sapärmanthi alwa lawanacjja uca altarjjaru apjjataraquini, uqhamaraqui cawquïri uywatejj sacrificiot loktatäcani ucsa ninjjaru apjjataraquini, sumancthapiñataqui nact'ayata liq'inacampi chica. 13Altaranquir ninasti janipuniw jiwañapäquiti jan ucasti wiñayataquiw akaraquini.\nGranonacat ofrenda loktañjjat yatichäwinaca\n14“Aca yatichäwinacasti granonacat ofrenda loktäwinacjjata yatichäwinacaraquiwa: Sacerdotenacasti altar nayräjjanwa loktapjjaraquini. 15Jupanacat mayniw uca loktat jac'utjja, uqhamaraqui aceitempitjja mä jach'i aptaraquini, take inciensotejj ofrendampi chica sarqui ucampi cuna, ucatsti altarjjan nact'ayjjaraquini, mä nact'ata ofrendata, ucasti amtasiñataqui, Tatitutaquisti mä suma k'apquiriraqui. 16Uca ofrendata jilt'irsti Aaronampi, sacerdote wawanacapampiw mank'apjjaraquini, jan levadurani uqhamaraqui Tatitur catuyata chekana, Diosampi Jiquisiña Carpan patiopana. 17Janiw levadurani phayapjjañapäquiti. Jupanacaruw churjjaracta cuna ofrendanacatejj nact'ayasina nayar loktatäqui ucanacata, cunatejj jupanacaru wact'qui ucanaca, ucanacasti wali kollanaraquiwa, cunjämäpquitejj juchata uqhamaraqui jan yatcasina pantjasïwi juchanacat loktat ofrendajj uqhamaraqui. 18Acat kheparusti, take Aaronan sacerdote wawanacapajj cunatejj Tatitur loktasin nact'ayatäqui uca ofrendanacatwa mank'apjjaraquini. Uca ofrendanacajj cawquïri yänacar jac'achasisinsa uca yänacjja kollanaptayaraquiniwa.”\nSacerdotenacan ofrenda loktäwipa\n19Tatitojj Moisesaruw parläna; aqham saraquïnwa:\n20“Aaronampi sacerdote wawanacapampejja, cuna urutejj jupanacajj sacerdoteta Tatitur catuyatäjjapjjani ucapachasti aca ofrendanacwa Tatitur loktapjjañapa: Pä kilo suma jac'unaca, ucasti granonacat sapa uru ofrenda loktatäcaspas uqhama, chicatjja alwaw loktjjaraquini, chicatsti jayp'u tokeruraqui, jan mä urusa armasisaraqui. 21Uca ofrendsti mä sartenatwa waquicht'anipjjani, aceitempi wali suma quittata, ucatsti jisc'a jisc'a jalanokayasina, Tatitutaqui mä suma k'apquiri ofrendata loktataraquïni. 22Aaronan wawanacapat jutiri, jach'a jilïri sacerdotesti, cawquïritejj jupa lanti utt'ascani ucasti uca quipcaraquiw waquicht'araquini, uca loktäwisti Tatitutaqui satapuninïwa, ucatsti k'ala naqhantayatäjjañaparaquiwa. 23Sacerdotenacan take ofrendanacapasti k'ala naqhantayatapuniraquïniwa, janiraquiw qhitis ucatjja mank'añapäquiti.”\nJan yatcasin jucha lurawïta sacrificio loktäwi\n24Tatitojj Moisesaruw parläna; aqham saraquïnwa:\n25“Aaronampiru uqhamaraqui sacerdote wawanacapampirojj, jucha luratat sacrificio loktañjjatjja aca yatichäwinaca churaraquim: Cuna uywtejj Tatitun nayrakatapar apanisin loktapcani ucajj Tatitun nayrakatapan qharinucutäjjañapawa, cawqha chekantejj naqhantayatäñataqui loktäwejj lurasqui uca chekana, ucasti wali kollanapuniwa. 26Sacerdotesti jucha luratapata uca sacrificio loktasinsti ucatjja mank'añaparaquiwa, Diosampi Jiquisiñ Carpajj utjqui uca pationa. 27Mä cunasa uca uywan aychapa llamct'anejja, ucajj Tatitur loktatapunïniwa, uqhamaraqui isitejj uca wilampi ch'allcatata uñjaschi ucasti kollan chekana t'ajjsokatäjjañaparaquiwa. 28Loktäwinaca churaña aychajj ñek'e phuqhur khatiyatänejja ucasti p'acjatäjjañapawa, ucampisa uca loktäwitejj broncet lurata phuqhuru khatiyatänejja, ucasti kaksusina umampi aytsutäjjañapawa.\n29“Aca loktäwisti sinti kollanapuniwa. Uca loktäwitsti Aaronan sacerdote wawanacapaquiw mank'ani. 30Ucampisa janipuniw mank'atäcaraquiniti, cawquïri uywatejj juchata loktatäqui, uqhamaraqui wilapasa Tatitumpi Jiquisiñ Carparu apatäqui, Tatitun kollana chekawjaru, juchanacat pampachatäña jicjjatañataqui ucajja. Uca loktäwisti ninaru naqhantayatäjjañapawa.


2 Reyes 23 - Holy Bible [Aymara Bible 1997] - (2Rey 23)\nUcatsti reyejj jawsayanïnwa Judá orakenquiri, Jerusalén marcanquiri jilïr jakenacaru, jupamp chica tantachasipjjañapataqui.\nUcjjarusti Tatitun temploparuwa sarapjjäna reyisa, Judá orakenquiri take jakenacasa, uqhamarac Jerusalenanquir jakenacasa, sacerdotenacasa, profetanacasa, uqhamarac wawanacasa, jach'a jakenacasa, take marcpachaw sarapjjäna. Tatitun templopansti jach'atwa reyejj jupanacatac leet'arapïna cuntï sumancäwir mantat librojj siscäna uca cawquïr librotï Tatitun templopana jicjjatatäcäna ucata.\nUcjjarusti reyejj templon sayirinacap jac'aruwa sayt'asïna, ucatsti arsusïnwa Tatitun nayrakatapana jupar ist'añataqui, cheka cancañampi camachi arunacaparu, ewjjanacaparu, uqhamarac leyinacaparusa suma phokhas lurañataquiw arsüna, uqhamarac libron sumancäwir mantat arunacajj kellkatäqui ucanac phokhañataquisa. Ucjjarusti take jakenacaraquiwa phokhañataqui arsusipjjaraquïna.\nUcatsti reyejj Hilcías sumo sacerdoterusa, payïri sacerdoterusa, uqhamarac puncu uñjirinacarusa aqham sänwa: “Tatitun templopatjja apsunipjjam Baal diosan, Asera diosan take yänacapa, uqhamarac alajjpachanquir warawaranacan yänacapsa” sasa. Ucatjja ucanacjja ninampiwa naqhantayäna Jerusalén marca ankäjjana Cedrón chekana, ucatsti Betel chekaruw khellanacapjja apjjäna.\nUcatjja apakayänwa Judá oraken reyinacajj cawquïri sacerdotenacarutejj utt'ayapcäna yakha diosanacaru alto chekan santuarionacapan inciensonaca naqhayañapataqui Judá oraken marcanacapana, uqhamarac Jerusalén muytpachansa. Uqhamaraquiw apakaraquïna cawquïr sacerdotenacatejj incienso naqhayapqui Baal diosaru, intiru, phajjsiru, yakha planetanacaru, uqhamarac alajjpachanquir take warawaranacarusa.\nTatitun templopanccäna uca Asera diosjja Jerusalenata ankäjjaruw apanucüna. Ninampiwa naqhantayäna khellar tucuyañcama Cedrón sat jawira umakatana, ucatjja uca khelljja willtänwa jakenacan amaya imäwipjjaru.\nUqhamaraquiw tucjayaraquïna chachapura juch lurañataqui waquichatäcäna uca utanacsa, ucasti lurasïnwa Tatitun templopana yakha diosar yupaychasina, ucanracwa warminacajja isinaca p'itapjjäna Asera sat diosapataqui.\nUcatjja Judá marcanacanquiri take sacerdotenacaruwa jawsayäna, ucatsti uca diosanacan take santuario utanacapjja taquichasipjjänwa, Geba chekata Beerseba chekcama, cawqhantejj uca sacerdotenacajj incienso naqhayapcäna ucqhana, ucatjja supayanacan altaranacapjja tucjänwa, marca apnaker Josué gobernadoran puncupanccäna uca, ucasti marca mantañancänwa ch'eka tokena.\nUcampis yakha diosanacan santuario utapanquiri sacerdotenacajja janiw sarapcänti Jerusalenanquir Tatitun altaraparojja, jan ucasti mayni sacerdote masinacapampejja jan levaduran t'ant'anacwa mank'apjjäna.\nJosías reyisti taquichasiraquïnwa Ben-Hinom sat vallenquiri naqhayañäqui uca, jan qhitis yokalla imilla wawaparusa Moloc diosataqui sacrificion loktapjjañapataqui.\nUcatjja apakayaraquïnwa Judänquiri reyinacajj intiru loktapcäna uca caballonaca; ucanacasti jicjjatasïnwa Tatitun temploparu mantañawjana, Natán-melec uca chachan utap jac'ancaraquïnwa. Jupasti cunanacatejj ucan utjcäna ucanac uñjirïnwa, ucatjja intir yupaychañ carronacapsa naqhantayaraquïnwa.\nUcjjarusti tucjaraquïnwa Judänquir reyinacajj Acaz chachan salapana alto chekaru altaranaca lurayapcäna ucanaca, uqhamarac tucjaraquïna Manasés chachajj altaranac luraycäna Tatitun templo patiopana, ucanaca; tucjasinjja t'unanacapjja Cedrón sat jawira umakataruwa willtanïna.\nReyisti taquichasiraquïnwa diosanacan alto chekan santuario utanacapajj Jerusalén marcata inti jalsu tokena utjcäna ucanaca, Olivos kolluta aynachana. Ucansti Israelan Salomón reyipaw lurayäna sidonionacan Astarté sat ajjtcañ diosapataqui; moabitanacan uñiscaña Quemos sat yakha diosapataqui; amonitanacan uñiscaña Milcom sat yakha diosapataqui.\nAjjsarata kalanaca, lawanacsa jisc'a jisc'wa tucjaraquïna, ucatsti ucanacajj cawqhancapcäntejj ucqhanacarojja jake ch'aqhanacampiwa phokhantäna.\nNabat chachan Jeroboam yokapajj israelitanacar juch luraycäna ucasti Betel chekana mä altara, yakha diosanacan santuario utap luraycäna ucjja, Josías reyiw k'al tucjäna lak'ar tucuyañcama, ucatsti ninampiwa naqhantayäna, uqhamarac Asera diosan lantiparusa.\nCunapachatï Josías reyejj cutt'anjjäna ucqhajja, uñjänwa pachpa kollu patan sepulcronaca, uca sepulcronacatjj apsuyänwa ch'aqhanaca, ucatjja altaranwa naqhantayäna taquichasiña amuyumpi. Uqhamawa Tatitun arupajj phokhasïna, cuntejj profetajj uca toketa arscäna ucajja.\nUcatjja jisct'änwa: —¿Qhitir amtañatac lurayatas qhaya sayqui ucajja? —sasa. Marcanquir jakenacasti ucjjarojj sapjjänwa: —Cawquïr profetatejj Judá marcat jutcäna ucan sepulcropawa; jupawa yatiyäna, cuntejj juma reyejj Betelanquir altarampejj lurcta ucatjja —sasa.\nUcatsti Josías reyejj sänwa: —Jaytapjjam uqhamäsquiri. Jan qhitis ch'aqhanacapa llawk'panti —sasa. Uqhamawa ch'aqhanacapajj jan camachatäcänsa, Samariata jutcäna uca profetan ch'aqhanacapajja.\nSamariana yakha diosanacan santuario utanacapajj utjcäna, cawquïrinactejj Israelan reyinacapajj Tatitur colerayañatac lurapcäna ucanacjja, Josías reyejj k'alwa tucjäna, cunjämtï Betel marcan lurcäna uqhama.\nUcatjja uca diosanacan santuario utanacapan sacerdotenacajj utjcäna ucanacarusti altar patjjanwa jiwarayäna; ucatjja uca patjjarojja take ch'aqhanacwa naqhantayäna. Ucatsti Jerusalén marcaruw cutt'anjjäna.\nReyisti take marcaruwa yatiyäna Pascua fiesta lurapjjañapataqui Tatit Diosapar jach'achañataqui, cunjämatï sumar mantäwi libron kellkatänacäna uqhamaru.\nPascua fiesta lurapcäna uqhamjja janipuniwa cunapachasa uqham lurapjjerïcänti, jilïr chachanacajj Israel marcaru apnakapcäna uca urunacatjja, ni Israelan, ni Judá oraken take reyinacapan apnakäwipanjja.\nCunapachatï Josías reyejj tunca quimsakallkoni mara apnakascäna ucqhawa Jerusalén marcana uca Pascua fiestajja lurasïna, Tatitur jach'achasina.\nJosías reyejj tucjaraquïnwa take laykanacaru, yatirinacaru, utan wali munat c'ari diosanacaru, yakha diosanacarusa, uqhamarac cunanacatejj utjcäna yupaychañataqui ajjtcaya yänaca, Judá orakena uqhamaraqui Jerusalenansa. Ucsti jupajj luränwa Hilcías sacerdotejj Tatitun templopana jicjjatcäna uca ley libron kellkatanacar phokhasina.\nJanipuniw qhiti reyisa jupat nayrajja, khepatsa jupjama utjcänti, take chuymampi, take almampi, take ch'amampiraqui Tatitun cuttanirejja, cunjämatï Moisesan leyipajj sisqui uqhamaru.\nUcampis Tatitojj Judá orakenquirinacataquejj colerataquïscänwa, Manasés reyejj cuna ñankhanactejj Dios nayrakatapana lurcäna ucanacata.\nUcatwa Tatitojj yatiyäna jupan nayrakatapata apakaña Judá marcaru, cunjämtï Israel marcaru apakcatayna uqhama, apanucuñwa munäna ajllisit Jerusalén marcapa, uqhamarac cawquïr templontï sutipa ucancañapa muncäna ucsa.\nUcat ucjjar Josías reyin sarnakäwipasa, uqhamarac take cun luratanacapasa kellkatawa Judá ucanquir reyinacan crónicas sat libropana.\nJupan urunacapansti Egiptonquir faraón Necao sat reyejja, Eufrates sat jawiraruwa saräna Asiria marcanquir reyiru yanapañataqui. Josías reyisti jupar jicjjatiriw mistüna, ucampis Meguido sat chekanwa Necao sat faraonajj jupar uñjasinjja jiwayäna.\nUcatsti oficialanacapajj jiwat janchipa mä carroru uchasinjja Meguido chekatjja, Jerusalén marcaruw apjjapjjäna, ucanracwa imt'jjapjjäna. Marcanquir jakenacasti Josías reyin Joacaz yokaparuw awquip lanti reyita utt'ayapjjäna.\nCunapachatï Joacaz chachajj pä tunca quimsani maranïna ucqhawa reyïña kalltäna, ucatsti Jerusalén marcanjja quimsa phajjsiwa apnakäna. Taycapasti Hamutal sat sutinïnwa, jupasti Jeremiasan phuchapänwa, uqhamarac Libna chekanquiriraqui.\nUcampis Tatitun nayrakatapanjja luratanacapajj jan walinacänwa, cunjämtï nayra awquinacapanjama.\nUcatjja Necao sat faraonajja juparojj Hamat sat orakena, Ribla chekanwa preso catuntäna, jan Jerusalén marcan apnakañapataqui; ucatjja marcarojja mayïnwa impuesto pagapjjañapataqui quimsa waranka quimsa patacani kilo kollkenaca, uqhamarac quimsa tunca quimsani kilo korinacaraqui.\nUcjjarusti Necao sat faraonajja Josías reyin Eliaquim sat yokaparuwa reyit utt'ayäna awquip lanti, sutipsa yakha sutimpiw uchäna Joacim sasa. Ucatjja Joacaz reyirojj Egiptoruwa apjjaruwayäna, ucanracwa jiwjjaraquïna.\nJoacim reyisti Necao sat faraonarojja churänwa cuntï maycäna, kollke, kori take ucanaca, ucanac apthapiñataquejja, Judá orakenquir jakenacaruwa wayt'äna apthapipjjañapataqui. Ucatjja sapa mayniwa kollksa, korsa impuesto pagapjjäna cunjämarutejj amuyt'ascäna uqhamaru, Necao sat faraonaru churañataqui.\nCunapachatï Joacim chachajj pä tunca pheskan maranïna ucqhawa reyïña kalltäna; ucatjja Jerusalén marcanjja tunca mayan maraw apnakäna. Taycapasti Zebuda sat sutinïnwa; jupasti Pedaías chachan phuchapänwa, Ruma chekanquiriraqui.\nUcampis luratanacapajja jan walinacänwa Tatitun nayrakatapana, nayra awquinacapjamaraqui.


Nayan wila masijas markajas jan jisk’achatañapatakiw yatxatatäñ munta\nJichhax tataj mamajax yuriw markajanw uywanak uywas jakasisipki, ukhamat nayaru, sullkanakajar yanapt’asa. Jupanakar ukham uñjasax wal llakisiyitu ukatw nayax yatiqäwinak tukuyañ chuymamp yatiqt’askta. Nayax agronomía uksan yatiqaskta, markajan chapuchäwix nayraqatar sartañapatakiw yanapt’araki; sullkanakajarus uka jisk’achasir jaqinakatx arxatarakiwa.\nTataja, mamajaxa, awichajaxa...\nPata markanakanx anata phunchhäwix janiw kipkäkiti: llakt'asiwis ukat phunchhäwimp phuqhañ ukhamaw utji.\nUka jakawin jan walt’äwinakax nayatakix mä yatichäwiniwa, kuna jan walt’awis utjapan ukampirus Tatitumpix taqi kunas wakisiriwa.\nIrnaqaw laykux jayaruw sarta; ukampirus yatiqañ munapuniyätwa\nWila masijtaypitx naya sapakiw wachillir tukuyta, ukampirus yatiqäwinakamp nayraqatar sarantañatakix qullqiw jan utjkitänti, janirakiw tatajarus qullq mayiñ munkayäti. Jilajax jach’a yatiqañ utar mantañajatakix arutuqiw ch’amancht’itäna; nayraqat irnaqt’am ukat yatiqäwimp sarantat sasin sitanxa.\nMasinakan Caranavi markan jallun sarnaqapxatapa\nMä mochila ukarux radio a transistores ukat mä machete ukham apxarupxta. Mä jan uñjat thakhimjamaw sarapxta; pusinix ukhamaw kayuk mä sendero ukanjam makhatas saraqas sarapxta. Nänakax jallun ch’aranjataxapxayatwa kawkir thakhinjamtï sarapkayät ukas mä jawiraw tukxi, ukanjamax muxsa achunaka, lawanaka ukham umax apari, nayas walpun sustjasxayätxa.


Luririnakana YATICHAWIPANAKA Suma p’itañanakampi ch’amañchasisna nayraru sartañataki – PPD Perú\nLuririnakana YATICHAWIPANAKA Suma p’itañanakampi ch’amañchasisna nayraru sartañataki\nArequipa, Bioartesanas, Colores milenarios, Conservar la fibra, Manejo de camélidos, Negocios sostenibles basados en camélidos, Puno\nCamélidos sudamericanos sata uywanaka mirayäwixa maya jach’a irnaqawiwa, qullqsa uywa uywachasnwa irtt’asipxaraki kawkiri jilata kullakanakaxa jakasipki niya 3500 m.s.n.m. ukpiri kumuniraranakana. Perú suyunxa, 150 waranqa jila wila masinakawa, uka uywa uywachawinpi sarnaqapxaraki, ukaxa 70% jani ukaxa 80% ukhaspawa qalpachanita, t’aqisita, sinti t’aqisita katunakankiwa. waranqansa waranqapa ukha llamanaka (Lama glama), guanacos (Lama guanicoe) ukhamaraki warinakwa (Vicugna vicugna) uywachapxi, akiri suyuwa uraqpachana jilapacha uka uywanaka mirayaraki.\n74% ukhaxa allphachu uywanakawa q’alpacha camelidos sata uka uywanakata, jilpachxa uywachapxiwa Puno, Cusco, Arequipa ukhamaraki Huancavelica uka katunakana. Allphachu uywana t’awrapanaka suma uñakipasnsti, payaruwa jaljti: Huacaya ukhamaraki Suri. Qhipa censo oficial ukanxa niya 2’909,212 ukhaxa Huacaya ukanwa, ukata 442,013 ukharakiwa Suri ukpirinakana. Allphachu uywachasnsti aychapa, t’awrapa, ukatsa yaqhanakampwa alxapxaraki. T’arwapatsti kuna imana ‘itatanakwa yächatxaraki. T’awranakaxa jilpachacha (70%) alxasirakiwa alakipanakaru, qapurinakaruraki (10%), agentes comerciales (17%), ukata isk’akiwa (3%) uywachirinaka kipka kunatasi aptxapxaraki.\nPerú suyuxa jila allphachu uywanaka uywachi, mirayiri, anqäxa markanakaru alxiri ukhamawa uraqi pachpachana. 2017 uka maranxa, anqäxa markanakaruxa aljasitaynawa p’itatanaka niya 127 waranqansa waranqapanaka ukhanaka 64 yaqha markanakaru. 2018 maransti t’awranapxa niya 4,500 toneladas ukjwa apsupxatayna, ukhanakatxa 90% ukhaxa industria ukaruwa uñtayataxäna, 10% ukharakiwa p’itañanakaru uñtayatäna. Allphachu uywana t’awrapa khust’ayataskipansa, chanipanakaxa iraqatakiskiwa uywa uywachirinakataki. Puno katunxa maya nayrachiwa utji, 2019 maranxa chaninakaxa iraqatanawa S/ 9 soles ukhatxa S/ 8 soles ukharu sapa libra (= 0.45 kilogramos), jani walt’ayatawa uñjasipxäna allphachu uywachirinakaxa, p’itirinakasa ukhamarakiwa.\nUkhama uñjasinxa, kumuniraranakana utjasirinakaxa aski, q’uma, suma p’itañanaka utjnuqayañwa amuyupxatayna chaninaka jilpacha irt’asiñataki. Bioartesanía textil ukankanawa suma isinaka p’itaña jaqinakaru alxt’añataki, ukhamata p’itt’ari kullakanakaxa jila chaninaka irtt’asipxanapataki. Akiri qillqawinxa uñt’ayapxamamawa kunjamatsa maya nayrachi p’itiri lulunakaxa lurapxatayna bioartesanía uka Andes del sur del Perú ukana. Ukankarakiwa, walt’awinakapa ukhamarusa kunjamatsa kipkanaka yaqhawjanakana luraraksna ukanaka.\nAlpaca, aymara, Bioartesanía textil, enseñanzas de un yachachiq, Modelos sostenibles\nAlimentos que sanan – Sistematización del proyecto


Colosenses 2 - Holy Bible [Aymara Bible 1997] - (Col 2)\nMunaractwa yatipjjañama jumanacataqui wali ch'am tucutajjata, Laodiceanquirinacataqui, uqhamarac take qhitinacatejj jan uñt'apquitus ucanacataquisa.\nMunaractwa jupanacajj chuymanacapanjja wali ch'amañcht'atäpjjañapa, mayaquïpjjañaparaqui munasiñansa, chekpach amuyumpi suma phokt'atäpjjañapawa, uqhamat Diosan imantäwipa uñt'añataqui, ucasti Cristo pachpawa.\nUca Criston imantatäscaraquiwa take yatiñasa, amuyt'asiñasa.\nAcsti jumanacarojj sapjjsmawa jan qhitis jumanacar suma arunacampi sallkjascañapataqui.\nNayajj janis janchinjja jumanacampïctjja, ajayunwa jumanacampïscta, cusisiyaraquituwa jumanacan sum sarnakapjjatamajja, uqhamarac Tatitur iyawsañanacamansa sum sayt'apjjatamajja.\nUcatpï cunjämtï Tatitur iyawsapctajja, uqhamaraquiw mayaqui jupampi jacapjjañamajja.\nJumanacan jacañanacamasti jupan saphintatäñapawa, jupjjaru suma utt'atäpjjañamaraquiwa iyawsäwi laycu, cunjämatï yatichatäpcäyäta uqhama, Diosaru yuspagarasapuni.\nWal amuyasipjjam, janiraqui sallkjayasipjjamti qhitinacatejj c'ari amuyt'anacapampi sallkjañ munapjjtam ucanacampejja. Jupanacasti janiw Tatitur iyawsapquiti, jan ucasti jakenacan sarnakäwinacaparu, amtatanacaparuquiw phokhapjje cuna tokensa.\nCunäquitï Diosajj ucasti Cristonwa uñsti;\njumanacasti Diosampi phokt'atäpjjtawa, Cristompi chicäjjapjjatam laycu. Jupaw take munañaninacarus apnake, uqhamarac ajayu ch'amanacarusa.\nJumanacasti Cristompi mayaquïpjjatamatjja circuncidatäpjjtawa, ucampis janiw cuna casta circuncisionatï janchin lurasqui ucampiti, jan ucasti cuna jucha lurañanacatejj janchin utjcän ucanacat khespiyatäjjapjjtawa. Aca circuncisionasti Cristotwa juti.\nCunapachatï jumanacajj bautisatäpcäyäta ucapachajj Cristompi chic imantatäjjapjjtawa, uqhamarac jupampi chica jactayatäjjapjjaractawa, Tatitur jiwatat jactayir ch'aman Diosar iyawsapjjatam laycu.\nQhä urunacansti jumanacan ajayunacamanjja jiwaratäsipcäyätaw juchanacam laycu, uqhamarac jan circuncidatäpjjatam laycu. Ucampis jichhajj Diosajj jacañwa churjjapjjtam Cristompi chica, take juchanacamatsa perdonasaraqui.\nDiosaw take jucha manusjja phokhawayjje. Uca juchasti jiwasarojj leyirjamajj juchañchistänwa. Crusar ch'accatasaw uca manusjja phokhawayjje.\nTatit Jesucristo tokew Dios Awquejj take ajayunacan ch'amanacaparojj atipjawayi. Khanpacharacwa mä p'enka jupanacarojj jisc'achjawayi, presöpcaspas uqhama jupan atipjatapampi apasina takenin uñjcata.\nMank'apjjatamatsa umapjjatamatsa jan qhitis jumanacarojj jisc'achpati, cuntï machak phajjsi uñsta urunacana, uqhamarac fiesta urunacansa, samarañ urunacan lurapctas ucanacatjja.\nTake ucanacasti cunatejj lurascani ucanacan mä ch'iwipäcaspas uqhamaquiwa, ucampis Cristowa take cunatï phokhascani ucajja.\nJan chhakañaru apayasipjjamti qhitinacatejj wali suma chuymanit uñt'ayasipqui, uqhamarac angelanacar yupaychiri tucupqui ucanacampejja. Jupanacajj uñanchäwinacs uñjapcaspa uqhamäpjjewa, ucatsti amuyt'anïpjjatap laycuraquiw wali jach'a jach'a tucupjje.\nJupanacajj qhititejj p'ekëqui uca Cristompejj janiw mayaquïpquiti. Uca p'ekesti take cuerppachracwa jiltayi jacayasa, uqhamarac mayar tucuyasa Diosan amtataparjama.\nJumanacajj Cristomp chicaw jiwjjapjjtajja, take jakenacan amtatanacapatjja jithektasjjapjjaractawa take cunanac toketsa. ¿Cunataraqui jichhasti acapacha jakenacjam jacasipctasti jaken amtatanacapar ist'asasti,\ncunjämtï jupanacajj sapqui: “Jan acjj llamct'amti, jan qhaysa mank'amti, jan amparamampis aptamti” sasajja?\nTake aca yatichäwinacasti tucusir yänacampi chicaw tucusiwayjje, jakenacan camachinacapaquiwa, uqhamarac jupanacan yatichatapaquiwa.


Mundial uksan qulqituqita: Warminakax pisinkäwita, irnaqäwita, manunchjasiwit lup’ipxi · Global Voices Aymarata\nJaqukipäw uñt'ayata/apkatata 31 Llamayu phaxsi 2011 15:08 GMT\nAka blog ullart'apxañäni Français, Malagasy, Italiano, Español, 繁體中文, 简体中文, 日本語, 한국어, Português, English\nMuseo Internacional de Mujeres ukan uñt’ayäwinakapa [IMOW] warminakxata, qulqxata, Sudán, Dinamarca, Felipinas, Estados Unidos, Costa Rica, México Argentina markanakan warminakxat podcasts jamuq waraqatanaka.\nQulqi, IMOW ukanw uñt’ayawix uñjasi, warminakan qulqiptuqitw yatxatañ amtaniwa. Poder ukat Potencial ukan jamuqapawa, uka uñacht’ayawix jamuqanaktuqiw uñt’ayasiwayi, kunjams warminakax qulqi tuqitx chikanchasipxi.\nJisnawa, Community Choice ukax mä payllaw katuqawayi Brenda Paik Suno, mayni coreana-americana ukax mayni ‘Jeju del mar ukankir awicharuw’ jamuq apst’awayatayna, jupax yapu apthapiwi ukan chikanchasirinwa.\nAmérica Latina ukar sarañani kunjams warminakaru jan walt’ayki uka pisinkawixa aknir markanakana, Mexico, Costa Rica ukatx Argentina, kunjams saykatapxi jas ukanakruxa.\nTawqa warminakax qulqi tuqitw arusipxi ukatx mayt’iwa, pusi markanakatx warminakan qulqi tuqit arst’apxañapa.\nAlly Zeifman [ing] sutinix pisin jakäwi tuqitw jist’awimp qalltawayi. Nayraqatax Dinamarkankir jaqinakaruw jiskt’añ qalltawayi. Dinamarcanx pisinkañax utjiti sasina.\nproyectopan paginapanx [ing] qalltanx ullart’asmawa, ukatx kunjamas Dinamarcan pisinkañ jakäwix uñjasi uka jamuqanakw uñjasma.\nYaqhip amuyunaka jisnawa «Jach’a yatiñ utan tukuyjtwa ukatx janiw irnaqawinikti», » yuqajax wali anatañ munana, ukampirus janiw qulqinikayat zapatilla ukat kuna yanakati anatañatak munask uka alañatakixa».\nValeene Salanga [ing] Filipinankirix amuyt’iwa, kunjams Jach’a yatiñ utan yatichäwix jutir pachan mistuñatak jani askiki ukxata, mä irnaqäw jikjatañatakix walin jan walin thakhi sarañawa:\nAka jamuqanxa [ing], YouTube de IMOW ukar apkatatawa, India markan warminakat yatiqapxañani, kunawsati chachanakapax agricula ukat manunipxatanakapatw jiwayasiwapxatana, ukjatx warminakakiw wawanaks uywapxi, manunaks phuqhantapxi.\nWaljaw uñjañataki, ullañataki, ist’añatak ukjaski Economica utqinxa, ukakipkarakiw warminakax kipka irnaqäwinakapampchikanchasiñ atipxi, qulqi utjañapataki.


Isaías 41 - Holy Bible [Aymara Bible 1997] - (Isa 41)\n“Kota tokenquir marcanaca, nayan nayrakatajjan amuct'apjjam; marcanaca, wal ch'am catjjatapjjam. Jutapjjam jichhajj cunatejj parlañasäqui uca toket parliri, tantacht'asipjjañäni uca toket parlañataqui.\n¿Qhitis uca inti jalsu tokenquir reyirojj utt'ayejja, qhititejj take chekansa atipiripuni mistqui ucarojja? ¿Qhitis juparojj take marcanac catuyi, uca reyinacarus jisc'achjaraquejja, ucat espadapampi, arcopampi uca reyinacar tucjañapataqui, ucatsti t'unar uñtata liwtañapataquejja?\n¿Qhitis uca reyinacarojj jupampi arcnakayi, uqhamat suman sarañapataqui ucatsti sarayasajj, cayupampejj janis oraker tact'caspa uqhama?\n¿Qhitis take ucanac lurejja? ¿Qhitis kalltatpach take cunsa sarayejja, cunjämarutejj sarañapäqui uqhamaru? Naya, naya Tatitu sapa Dios, nayätwa kalltasa tucuyasa.\nKota tokenquir marcanacajj uc uñjasinjja, ajjsarapjjaraquïnwa; orakes maysat maysacamaw qhathatiraquïna. Jac'achasinipjjewa, jutapjjewa.”\nSapa mayni irnakeriw yanapasi, masiparus ch'amañcharaqui.\nYakha diosanac luriristi joyero jakeruw ch'amañchi, martillompi lek'eristi yunque lek'eriruw ch'amañcharaqui, soldatapas waliquïsquiw saraquiwa, ucatsti uca diosa luratapjja clavonacampiw sum sayt'ayi, jan liwisiñapataqui.\n“Ist'am Israel, Jacobon marcapa, nayan sirvirejja, qhitirutejj ajlliscta uca, nayan munata Abrahaman wawanacapa.\nNayaw jumarojj orake tucusitpacha irpsunsma, wali jaya c'uchutpachwa jawsansma. Saracsmawa: ‘Jumaw sirvirejjätajja.’ Nayaw jumarojj ajllissma, janiw jisc'achcaracsmati.\nTake qhitinacatejj uñisipctam ucanacajj p'enkachata, jisc'achjataraquiw uñjasipjjani; jumampi nuwasirinacasti k'ala tucjataw uñjasipjjani.\nUñisirinacamarojj thakascätawa, ucampis janiw jicjjatcätati; jumampi nuwasirinacas, janis utjapcaspa uqhamaw tucusipjjani.\nNaya, juman Tatitu Diosamaw, jumarojj amparat wayjjarsma, irparacsma; nayaw saracsma: ‘Jan ajjsaramti, nayaw yanapascäma.’ ”\nTatitusti saraquiwa: “Israel, Jacobon marcapa, jisc'äscamsa, pisi ch'amäscaraquimsa, jan ajjsaramti, nayaw yanapascäma. Naya, Israelan Kollan Diosapa, nayaw khespiyirimätjja.\nNayaw jumarojj trigo yawthapiñar uñtat tucuyascäma, machaka, uqhamaraqui suma ari lacanacani; montenac yawthapïta, lak'aruraquiw tucuyaraquïta, jisc'a kollunacsti jichhuruw tucuyaraquïta.\nQhuyuraraquïtawa, ucatsti thayaw apasjjaraquini, tutuca thayaraquiw willitatjjani. Ucapachaw jumajj Tatitun cusisïta, Israelan Kollan Diosapatsti cusisiraquïtawa.\nNayaw jawir umanaca sartayä wasara kollunacana, vallenacansti uma jalsunacracwa utjayaraquï; wasara orakenacasti wali umani orakenacaruw tucuyaraquï, waña orakenacatsti umwa jalsuyaraquï.\nWasaransti cedro kokanaca ayruntä, acacianaca, arrayanes, uqhamaraqui olivos kokanaca; waña orakensti pinonaca, abetonaca, cipreses sata kokanacwa jilayaraquï,\nuqhamat takenis uñjapjjañapataqui, yatipjjañapataquiraqui, wal ist'apjjañapataqui, amuyt'apjjañapataquiraqui, naya, Tatitun, take acanacjja ch'amajjampi luratajja, naya, Israelan Kollan Diosapa, take ucanacjja uscutajja.”\nTatitu, Jacobon reyipasti siwa: “Amparamp lurat diosanaca, jutapjjam, arsusipjjaraquim, jumanacatsti arsusipjjam.”\nJutapjjam ucatsti cunatejj acat kheparojj lurascani ucanac yatiyapjjeta, uqhamaraqui cunatejj pasïrinjja lurasqui ucsa amuyt'ayapjjaraquita, nanacasti ist'apjjäwa; cunatejj jichhajj jutasqui ucanac yatiyapjjita, uqhamat yatipjjañajjataqui cunatejj lurascani ucanaca;\ncunatejj pascani ucsa sapjjaraquita, jumanacan diosäpjjatamsti uñacht'ayapjjaraquita. Cunsa jumanacajj lurasipcaquim walïpas janis walïpan, mä ajjsarcaña, qhathatcañaraqui uñacht'ayapjjeta.\n¡Ucampis jumanacajj janiw cunäpctasa, janiraquiw cun lurañsa yatipctati! Jumanacar yupaychirisa mä jisc'achcañawa.\nInti jalsu tokensti mä jake sartayta, sutipat jawsaracta, ucatsti amstatwa puriniraqui. Marca apnakerinacarusti ñek'erjamaw taquisiraqui, cunjämatejj sañu lurir jakejj ñek'jja tacsojj uqhama.\n¿Qhitis take acanacjja kalltatpach yatiyejja, uqhamat yatiñasataqui? ¿Qhitis nayratpach yatiyejja, uqhamat jiwasajj amuyanïtap yatiñasataqui? Janiw qhitis jumanacatjja yatiyquiti, janiw qhitis mä arsa ist'quiti.\nNayaw kalltatpach Sionarojj yatiytjja, Jerusalenarus mä qhita qhitaniractjja, jakenacapan mäqui cuttanjjañap yatiyañapataqui.\nUñttwa, ucatsti janiraquiw yakha diosanacajj uñstquiti, janiw qhitis ewjja churirjamäquiti, janiraquiw maynis jisct'anacajjarojj arusjjatañatac ch'amanïquiti.\n¡Take jupanacasti janiw cunäpquisa! Janiw cun lurañsa yatipquiti; ina ch'usa diosanacaquiwa, janiw cunäpquisa.


Aymara, Dramas: Piece 119 – Danijj jalantiwa 3 | Waters of Life for Children\nHome -- Aymara -- Perform a PLAY -- 119 (Dani fell 3)\n119. Danijj jalantiwa 3\nAwichajj cocin reloj uñch’uquiscänwa. Danijj utancjjañapänwa. Amuquiw oración luratayna ucacamajj Anajj tatapampi kollurüw maqhatapajjatayna thakhañataqui.\nPapá: “¿Dani, ist’apjjestati?”\nAna: “Papi, Lucasajj acataquejj cun lurapinpachawa. JIsct’aniñatac jaläwa.”\nAnajj vecinanutaparuw jalatayna, ucatjj galponaruw saratayna. Monte phisjjamaw escaler jajcatatayna ucatjja jachasquir Lucasaruw catjatayna.\nAna: “¿Danijj cawquinquisa? ¿Cuns jupamp lurta?”\nLucas: “Janiw yatcti… cawquincahejja. Janiw juchajjäquiti.”\nAna: “¿Cunjam jan juchamäquiti? Anchhitpach sita cawqhanquisa, jan ucajj policiaruw jawsä.”\nLucas: “Danijj… jiwatawa.”\nAnajj papeljamaw jankor tucu. Ucatjja barrancor Lucas t’ijuriw arcatayna, cawqharutï Danijj jalant’catayna ucjacama. Tatapajj mä lazomp chint’ataw mantatayna. Mä patjjanwa Danirojj catutayna cayunacapajj wali k’ewjjanucuta.\nPapá: “¡Danijj jacasquiwa! ¡¡¡Diosan munañapatjja janiw umamp askcascataynati!!!”\nAnajj tatapar uñjataynawa cunjams Danirojj wali c’achat waysutayna uqhamarac munat phisitupampi.\nDiosajj jacañap imataynawa. Ucampisa walisum kollatachïnsa muletampiquiw sarnakañ puedïna.\nAna: “¡Lucas, juman juchamawa!”\n¿Anajj razonanïnti? Lucasarojj uñisïnwa ucatsti juc’amp juc’ampïnwa chuymapäna. Chuymapanjja janiw cuntejj tatapajj arumanacajj Bibliat leyïñ ucataquejj utjcänti. Sapa maynir uñisiñanacsa Jesusajj munatapjja janiw yäkcänti ucatjja jan wals uqhamarac jan walinacs uñisiñanacsa perdonaraquiwa.\n¿Perdonaña? Janiwa. Jupajj vengasiñ munäna.\nMä urujj vecinapan utapanjja mä jiwa caballit lawat qhituta gradanapan jicjjatatayna. Mushparataw cunca ch’awarap uqhamarac casconacap uñjasina. ¡Cunja sumaquïcäna!\nAna: “Janiw uqham jiwitanac lurirïtap amuycäyatti. Ucampejj escuelan consursjj nayra premio ganapininiw. Janiw uqhamañapjj dejquiristi.”\n(ist’asiwa: lawa jalaktiri, uqhamarac lawanac tacsuri)\nAmparapampiw Anajj ucja suma lurat pampar liwtawayi ucat tacsuwayi.\n¿Uccha uñisiñajj mä chuyman utjaquispati?\nAnajj jan wal luratapjja yatisïnwa, ucampis amuyänwa:\nLucasajj ucat sipans juc’ampiw. Am-muquiw utat sarjjatayna.\nJutirinjja cunjams aca historiajj sarasqui uc cuentapjjämawa.\nUñstirinaca: Parliri, padre, Ana, Lucas\nPage last modified on February 27, 2019, at 08:48 AM | powered by PmWiki (pmwiki-2.2.140)


¿Janit jumanacasti yatipcta jumanacan janchinacamajj, cuntejj Diosajj churapctam uca Kollan Ajayun utjäwipätapsti, uqhamaraqui Kollan Ajayus jumanacan jacatapsa? Jumanacajj janiw jumanacpachata munañanïcjjapjjtati, jan ucasti Diosaw jumanacarojj jila alampi alapjjtam. Ucatpï Diosarojj wakaychapjjañamajja janchinacamana, ajayumana ucanacasti Diosancaraquiwa.\nMunat jilata, Diosarojj maytwa juman take cunas suman sarañapataqui, uqhamarac jan usuntañamataqui cunjämatejj ajayunjja waliquïsctajja uqhama.\nUqhamajj mank'apjjamsa, umapjjamsa jan ucajj cunsa lurapjjam, ucampis take cunsa Diosar jach'añchañataquiqui lurapjjam.\nJanchin ejercicio lurañajj cunataquis asquiwa, ucampis Dios chuymäñawa juc'ampi take cunataquis asquejja, acapachan jacañataquisa uqhamarac jutiri urun jacañataquisa.\nCusisit chuymajj jaken jacañapwa sumaptayi, ucampis llaquisit chuymajj jan ch'aman tucuyi.\nJupajj ch'amañchasiwa, ucatsti take chuymampiwa irnakañatac waquichasi.\nJan machjasipjjamti, machjasiñasti jiwañaruw api; antisas Kollan Ajayumpi phokt'atäpjjam.\nVinojj jakerojj jan amuyun tucuyi, machjasiña umañanacasti jan walinacwa parlayaraqui; qhititejj uqhama machjasiñana sarnakqui ucajja, janiw yatiñ cancañampi cuns lurquiti.\n “Jumanacatejj uca arsutanacap ist'asina phokhapjjäta, uqhamaraqui uca leyinacarjama sarnakapjjäta ucqhajja, Tatitu Diosajj munasiñampiw phokhani cawquïri suma arust'äwinacarutï jumanacan awquinacamampi mantawayqui ucanacjja. Jumanacarusti munasiñampiw uñjapjjätam, bendicipjjaraquïtamwa waljaniru mirtayasa; uqhamaraquiw jupajj bendiciraquini wawanacamaru, yapunacamaru, cosechanacamaru, trigo yapunacamaru, vinomaru, aceitemaru, uqhamaraquiwa bendicini vacanacamana, ovejanacamana kallunacaparusa, cawquïri oraktï churä siscän awquinacamaru arupampi arsusina ucanacaru. Jumanacasti take marcanacat sipansa walja bendicionanac catokapjjäta; janiraquiw jumanac taypinjja jan wawachasiri warmis utjcaniti ni jan wawani jakesa; uywanacam taypinsti janiraquiw utjcaniti jan mirir uywajja, ni kachu uywatsa ni orko uywatsa. Tatitu Diosasti take usunaca, azot'inaca jumanacat apakapjjätam, cawquïri usunactï Egipto marcar apaycän ucanaca; ucampis take uca usunacampejj uñisirinacamaruwa t'akhesiyani.\nUcampisa kollapjjaraquïmawa, c'umara tucuyapjjaraquïma, ucatsti chekpachanaracwa sumana jan qhitin cun sata sarnakasjjapjjäta.\nCunanacsay mankt'asipjjam. Waquisiw ch'amañcht'asipjjañamajja khespiyasipjjañamataqui. Janiraquiw maynis jiwcaniti —sasa.\nCunapachatejj uñisirinacamajj marcanacamaru nuwantapcani ucqhajj wali mank'at awtjatajj quipca wawanacamwa mank'antasipjjäta, cawquïri yokall wawanactejj uqhamaraqui imill wawanactejj Tatitu Diosamajj churapcätam ucanaca.\n Tatitusti Moisesampiru, Aaronampiruw parläna, jupanacarusti aqham saraquïnwa: “Israelita jakenacarojj sapjjaraquim, take animalanacatejj aca oraken utjqui ucanacwa mank'apjjäta, cawquïrinacatejj qhisthurïpjje, uqhamaraqui cayu sillunacapas payaru jaljtatäpjje ucanaca; ucampisa janiw acnïri animalanacjja mank'apjjätati, kawkhasa qhisthurïsipcpan, uqhamarac cayu sillunacapas payaru jaljtatäscaracpan, ucanacasti acanacawa: Camello, ucajj qhisthurïsquiwa, ucampisa janiw cayu sillupajj payaru jaljtatäquiti, ucasti mä k'añu animalat uñt'atäñapawa.\nUcatwa qhitinacatejj Diosancapqui, camachi arunacaparus jaysapcaraqui, Jesucristorus sum arcapcaraqui ucanacajja llamp'u chuymanïñapaw munasi.\nSuma arunacajj wali suma misc'jamawa, jaken chuymapataquisa mojjsawa, cuerporus ch'amañcharaquiwa.\n Munat wawajjay, ewjja arunacajjar ist'am. Ist'apunim ewjjanacajj-jja. Janipuni nayrakatamatjja chhaktayamti, ¡jan ucasti chuymarupuni imam! Uca arunacajj suma jacañwa churi, take qhitinacatejj jicjjatapqui ucanacarojja.\n Jan amuyasimti sinti yatiñanïtama; Tatitur ajjsartam, take ñankhatsa jithektam, ¡ucawa suma kollajja cuerpomar ch'amañchañataqui!\nSaraquïnwa: “Jumanacatejj naya Tatitu Diosaman arunacajja suma ist'apjjäta, ucat munañajjarjam lurapjjaraquïta, uqhamarac camachinacajjarusa, leyinacajjarusa phokhapjjaraquïta ucqhajj janiw cawquïr usunactejj egipcionacar apaycta ucanacampejj t'akhesiyapcämati. Nayätwa jumanacar c'umarachir Tatitumajja” sasa.


1 Samuel 28 - Holy Bible [Aymara Bible 1997] - (1Sam 28)\nUca urunacansti filisteonacajj ejercitopwa tantacht'apjjäna Israel marca contra nuwasiñataqui. Ucat Aquis reyejj Davidarojj saraquïnwa: —Jumajj sumwa yattajja. Jumampi jakenacamampisti nayampi chicaw mistupjjañama nuwasiñataquejja —sasa.\nDavidasti saraquïnwa: —Waliquiwa. Jichhasti juma jach'a reyejj uñjätawa, aca sirvirimajja cuna lurañataquisa iyawsaquiwa —sasa. Ucjjarusti Aquis reyejj Davidarojj saraquïnwa —Uqhamajj jumarojj nayan guardiajjan jilïripat utt'ayäma —sasa.\nUcapachasti Samuelojj jiwjjataynawa, israelitanacasti takeniraquiw jupan jiwatapatjja jachapjjatayna. Ucatsti Ramá sisqui uca chekaruw imjjapjjaraquitayna, cawqhantejj nascatayna uca marcaru. Saúl reyisti, Israel oraketjja take yatirinacaru, uqhamarac jiwatanacaru mayisiri ch'amacani jakenacarusa, ananucuraquitaynawa.\nFilisteonacasti tantacht'asisinjja Sunem sisqui uca chekaruw purintapjjäna. Saúl reyisti take israelita jakenacaruw tantacht'araquïna. Gilboa sisqui uca chekaruw purintapjjaraquïna.\nUcampisa cunapachatejj filisteonacan campamentopa uñjän ucapachasti jupajj wali ajjsaräna, ajjsarañasti juparojj atipjaraquïnwa.\nUcatwa Tatituru jisct'asïna, ucampisa Tatitojj juparojj janiw ist'cänti ni samcansa, ni urim toksa, ni profetanaca toksa.\nUcatwa jach'a jilïri oficialanacaparojj saraquïna: —Jiwatanacampi parliri mayni yatir ch'amacan warmi thaktapjjam, nayan sarañajjataqui ucatsti jisct'añajjataqui —sasa. Jilïri oficialanacapasti sapjjaraquïnwa: —Endor marcanwa mä yatir warmejj utji, jupasti jiwatanacampi parliriwa —sasa.\nSaúl reyisti mayjatwa isthapisïna. Yakha isinacampi isintasisinsti, pani chachan compañt'ataw arumpacha uca yatir warmiru jicjjatiri sarapjjäna. Ucat saraquïna: —Achict'assmawa, suerte apst'arapita, ucatsti qhitirutejj nayajj maycäma ucan ajayupa puriyanirapita —sasa.\nWarmisti saraquïnwa: —Jumajj yattawa cuntejj Saúl reyejj lurcäna ucjja. Jupajj cunjämsa take yatirinacarusa, uqhamarac jiwatanacampi parlirinacarusa marcatjja ananucjjänjja uca. ¿Cunatsa jichhajj jutta nayaru jan waliru nuct'añataqui, uqhamat jacañajjsa apakañataqui? —sasa.\nUcampisa Saúl reyejj juramentompi Tatitun sutipjjaru arsusinjja, saraquïnwa: —Nayajj Tatitun sutipjjaruw juramentompi arsusina sisma: Janiw cuna jan walis pascätamti aca luratamatjja —sasa.\n—¿Qhitiru jawsañajjsa munta? —sasaw warmejj saraquïna. —Samuelor jawsam —sasaw Saúl reyejj saraquïna.\nAcatjamatwa warmejj Samuelor uñji, ucat warartataraqui; Saúl reyirusti saraquïnwa: —¿Cunatsa uqham c'arintista? ¡Jumajj Saúl reyïtawa! —sasa.\nUcampisa reyejj saraquïnwa: —Jan ajjsaramti. ¿Cunsa uñjta? —sasa. —Mä dios uñjta oraket maqhatasquiri —sasaw warmejj saraquïna.\n—¿Cunjämas jupajja? —sasaw Saúl reyejj jisct'araquïna. —Mä chuymani jakewa, mä capampi ist'ata —sasaw warmejj saraquïna. Ucat Saúl reyejj mäquiw amuyäna Samuelötapa, ucat oraker ajanup puriyañcamaraquiw alt'asïna.\nSamuelosti saraquïnwa: —¿Cunatsa nayar jisqhista, Tatitojj jumar apanucjjstam, uqhamarac juman uñisirima tucjjaracchi ucqhajja?\nTatitusti, cuntejj naya toke yatiycäyätamjja ucwa phokhascaraqui. Jichhajj reinomwa apakjjtamjja, ucatsti jumampi chica sarnakeri Davidaruw churjjaraqui,\njuman jan Tatitun arunacaparu jaysatam laycu, uqhamarac amalecitanacaru jan jiwarayatam laycuraqui. Ucat jichhajj Tatitojj take ucanaca lurascaraqui jumampejja.\nUqhamarus jumampi, israelitanacampirojj filisteonacaruw catuyapjjätam, ucat arumanthejj jumampi, wawanacamampejj nayampi chicäjjapjjätawa. Uqhamaraquiw Tatitojj israelitanacan campamentopsa filisteonacaruw catuyaraquini.\nUcat Saúl reyejj orakeruw liwitatti, cunj jach'äcäntejj uqhampacha. Samuelon arunacap ist'asinsti wali sustjatapunïnwa, t'ucu churayasiraquïna. Ucat juc'ampisa uca urojja, uqhamarac arumasa janiw mank'cänti.\nWarmisti uqham Saúl reyiru lokherata uñjasasti, juparu jac'achasisinjja, sänwa: —Aca juman sirvirimajja, mayitamarojj ist'tamwa. Jacañajjsa niyapuniw apt'asta juman mayitamar ist'asajja.\nJichhasti achict'asiracsmawa, nayaru ist'añamataqui: Mä juc'a mank'a wajjt'äma ch'amañcht'asiñamataqui, uqhamat nayraru sarascaquiñamataqui.\nSaúl reyisti janiw mank'añ muncänti. Ucampisa uca jach'a jilïri oficialanacapampi, warmimpisti wali rogt'apjjäna. Ucat Saúl reyejj jaysaraquïna. Ucat ucspachaw oraket konthapïna. Mä iquiñjjaruraquiw kont'asïna.\nUcañcamasti, warmejj mä liq'i vaca kallu qharsuraquïna, cunatejj utapan utjcän uca, ucat jac'u chapuntaraqui jan levaduran t'ant'anaca phayañataqui.\nUcat ucanacjja janc'aquiw Saúl reyin ucaru, uqhamarac yanapirinacapan ucaruw aparaquïna. Jupanacasti mank'asitatjja uca arumpachaw sarjjapjjäna.


Jan ucasti chekpach judiöñajja, take chuymampi iyawsañawa. Circuncidatäñapasti chuyman circuncidatäñawa. Ucasti janiw cuna leyitsa jutquiti, jan ucasti ajayutwa juti. Qhititejj uqhamäqui ucajja Diosampi catokatawa, janiw jakenacampiti.\n Uqhamaraquiw Jerusalenan jacapcäna uca jakenacaru säna: Cuna churañanacamatejj wact'apctam ucanacjja churapjjam sacerdotenacaru, levitanacaru, uqhamata jupanacajj take chuymampi lurañaru uchasipjjañapataqui Tatitun leyipar phokhapjjañapataqui, sasa. Ucatsti cunapachatï reyin uca arunacapajj taker yatiyatäna ucqhajja, israelitanacajja waljpachwa churapjjäna yapunacapata sumanacäqui ucanaca: trigo, vino, aceite, misq'i, uqhamarac pampan cunayman achunacapa. Uqhamaraquiw take achunacapata waljpacha tuncat mayäqui ucanacasa apapjjaraquïna.\n Diosasti jumanacan tribum taypita mä lugar ajllisi, jumanacasti uca chekaru yupaychir sarapjjañamataqui. Uca chekanwa jumanacajj uywanaca sacrificiot jupar yupaychasa loktapjjäta, diezmonaca apasa, churäwinacama Diosaru churasa, arsutanacama, ofrendanacama, uqhamaraqui vacanacamana, ovejanacamana nayrïr kallunacap apasa.\n Abramarusti aca arunacampiw bendiciraquïna: “Alajjpachanquir Diosaw bendicïtam, jupasti alajjpacha, acapacha luririwa. Alajjpachanquir Diosasti yupaychataraquïpan, jupaw enemigonacamarojj atipjaytam” sasa. Ucatsti Abramajj cuntejj aparancän ucanacatjja sapa tuncat maywa Melquisedecarojj churäna.\n Ucansti Jacobojj aca arsüwi arsu: “Diosatejj nayampïni, uqhamarac aca saräwinsa yanaparaquitani, mank'añsa, issa churaraquitani, awquejjan utaparus sumaquirac cuttayjjetani, ucapachasti jupajj chekpachansa Diosajjäniwa. Aca kala acqhar mä pilarar uñtata sayt'aycta ucasti Diosan utapäniwa. Dios Tata, cuntejj churquitäta ucatsti sapa tuncat maya churapunïmawa” sasa.\n Uqhamaraquiw amtasipjjaracta Tatitun temploparu apañataqui sapa mara yapunacajjata nayrïri achunaca, uqhamarac take fruta alinacatsa, uqhamaraqui Diosasana temploparu apañataqui jilïri wawanacasaru, vacanacasana nayrïri kallunacapa, ovejanacasatsa, cunjämatï leyin kellkatäqui uqhama templon sirvipqui uca sacerdotenacana nayrakataparu. Uqhamaraquiw amtasipjjaracta apañataqui Diosasan templopan pirwanacaparu sacerdotenacaru churañataqui, sumïri jac'unacata, take kokanacan achunacapata, nayrïri vinota, uqhamarac aceitetsa. Ucatsti levitanacan ucaru apaña cosechanacasata tuncat mayïrïqui uca, jupanacawa catokerïpjjejja take yapunacasata tuncat mayïrïqui ucjja.\n “Take achunacat tuncat mayajja, uqhamarac jathanacatsa, kokanacan achuri achunacatsa sapa tuncat mayajj Tatituncapuniniwa, juparu catuyataraquiwa. Maynitejj uca tuncat maya churatäcän uca cutsuyasjjañ munani ucapachasti kawkhäquitejj alapajj ucwa churjjañapa, uqhamarusa ucjjarojj chicatan chicatapat mä juc'a menost'ata churaraquini. “Uywanacatsti sapa tuncat mayjja Tatiturupuniw churjjapjjäta, juparu loktatäjjaraquiniwa, sapa tuncat mayätap laycu. Janiraquiw cawquïritejj sumäqui uqhamaraqui cawquïritejj jan sumäqui ucasa ajllitäcaraquiniti, janiraquiw yakhampisa trocaquipatäcaspati. Cunapachatejj mä trocaña lurasiña munani ucapachasti uca churata uywasa, uqhamarac trocañataqui uscuta uywasa Tatituru churatäjjapuniniwa, janiraquiw trocatäcjjaspati.” Aca camachi arunacwa Tatitojj Moisesaru Sinaí kollu patan israelitanacataqui churänjja.\n Nayasti jumanacarojj sapjjsmawa: ‘¿Jakesti Diosatjja lunthataspati?’ ¡Jumanacasti nayatjja lunthatapjjestawa! Ucatsti sapjjaractawa: ‘¿Cunanaraqui nanacasti lunthatapjjsma?’ sasa. ¡Jumanacasti diezmonacana, ofrendanacanwa nayatjja lunthatapjjestajja! Jïsa, take marcpachaw jumanacajj nayat lunthatapjjesta, ucatwa jichhajj nayajj ñankhachapjjsma. Naya take ch'amani Diosaw arsta. Diezmonacsti phokhatpach apanipjjam nayan utajjaru, uqhamat utajjan mank'añajj utjañapataqui. Ucatsti jichhajj yant'apjjaraquita, nayaw jumanacaru alajjpach ventananac jist'aranisina walja bendicionanac apayanipjjäma jilarquiriraqui. Janiraquiwa cuna lak'onacas yapunacamarojj tucjcaniti ni uva yapunacamas wañscaraquiniti. Ucatsti take marcanacaw wali cusisiñampi uñjapjjätam, jumanacajj mä suma marcäpjjatanacam laycu.” Naya take ch'aman Diosaw arsta.\n Ucampis jichhajj ley maysar apanucusajj yattanwa cunjämatejj Diosajj jiwasanacarojj asqui jaket catokquistu ucjja, ucasti yatisiwa leyin yatichäwip toke, uqhamarac profetanac toke. Diosajj cunjämattejj jiwasanacarojj asqui jaket catokquistaspan ucajja Jesucristor iyawsatas laycuquiwa, janiraquiw yakha yakhäñajj utjquiti; ucatsti takeni jucha lurapjjatap laycusti Diosampejj janiw catokatäpquiti. Ucampis Diosajj jupan jach'a munasiñapanjja ina ch'usatacwa catokestu, Jesucristo tokwa jiwasanacarojj khespiyaraquistu. Diosasti Jesucristoruw juchan pagopjama uchi, jupan jiwäwip laycu khespiyasiñajj utjañapataqui, iyawsäwi toke. Take acanacasti lurasiwa jupan llamp'u chuymapajj uñstañapataqui nayra juchanacas perdonatapatjja. Lurasiraquiwa jiwasanacar uñacht'ayañataqui jupajj chekapätapa, jichhasti pachpaquïsquiwa qhitinacatejj Jesucristor iyawsqui ucanacar jupampïñataqui catokasinjja. Uqhamasti, ¿cawquinquisa jach'a jach'a tucutasajja? Tucusjjewa. ¿Cunatsa? Janiwa uca leyirjam saratas laycuti, jan ucasti iyawsatas laycuwa. Jichhajj uñjtanwa mä jakejj iyawsäwi laycuqui Diosan asquit catokatätapjja, janiw cuntejj leyinjja sisqui ucar phokhatap laycuti. ¿Diosasti judionacan Diosapaquiti? ¿Janit jan judiöpquis ucanacan Diosapäcaraquejja? Chekpachansa jupanacan Diosaparaquiwa. Mä sapa Diosaqui utjchejja, iyawsañ tokew Diosajj catokani circuncidatarus jan circuncidatarusa. Uqhamasti, ¿jichhajj iyawsäwi toketi leyirojj ina ch'usar tucuytanjja? Janiw cunäquipansa, ucat sipansa juc'amp ch'amanwa leyirojj tucuytanjja.


Bibliat apst’ata sarnaqäwinaka: Ch’ikhi gabaonitanaka - Aka chiqax Jehová Diosan Qhanañchirinakapankiwa\nBibliat apst'ata sarnaqäwinaka\n¿Kuna arutsa liytʼäta? Acholi Afrikáans Albanés Alemán Alemán bajo Argentina markan amparamp parlirinakataki Armenio Armenio occidental Asamés Ateso Australia markan amparamp parlirinakataki Aymara Azerí Azerí (alfabeto cirílico) Bambara Baulé Becol Birmano Bislama Búlgaro Catalán Cebuano Checo Chichewa Chino Tradicional Chino mandarín (simplificado) Chitonga Chuvash Cingalés Citonga Colombia markan amparamp parlirinakataki Congo Coreano Costa Rica markan amparamp parlirinakataki Criollo de las Seychelles Criollo haitiano Criollo mauriciano Croata Dangme Danés Diula Ecuador markan amparamp parlirinakataki Efik Endebele Endonga Enzema Eslovaco Esloveno España markan amparamp parlirinakataki Español Estados Unidos markan amparamp parlirinakataki Estonia markan amparamp parlirinakataki Estonio Ewé Feroés Filipinas markan amparamp parlirinakataki Finlandia markan amparamp parlirinakataki Finlandés Fiyiano Francia markan amparamp parlirinakataki Francés Ga Galés Garífuna Georgiano Gran Bretaña markan amparamp parlirinakataki Griego Groenlandés Guaraní Gun Guna Hausa Hebreo Herero Hiligaynon Hindi Hiri motu Hmong (blanco) Holanda markan amparamp parlirinakataki Holandés Hungaria markan amparamp parlirinakataki Húngaro Ibo Ilocano Indonesio Inglés Islandés Isoko Italiano Japonés Japón markan amparamp parlirinakataki Kabardin-cherkess Kabiye Kabyle Kachin Kannada Kaonde Kazajo Kekchí Kikamba Kikongo Kikuyu Kiluba Kimbundu Kiniaruanda Kirguís Kirundi Kisi Krío Kwangalí Kwanyama Lamba Lao Letón Lhukonzo Lifu Lingala Lituano Luganda Lugbara Luo Luvale Macedonio Macua Malayo Malayálam Malgache Maltés Mam Mambue-Lungu Mapudungún Maratí Maya Mazateco de Huautla Mendé Mixe del norte Mixteco (Guerrero) Mizo Mongol Moré México markan amparamp parlirinakataki Mískito Nepalés Ngäbere (o guaymí) Nicaragua markan amparamp parlirinakataki Niueano Noruego Nuer Nyaneka Nyungwe Náhuatl (Guerrero) Náhuatl (norte de puebla) Oromo Osético Otomí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin de las islas Salomón Polaco Portugués de Brasil Purépecha Quechua (Ancash) Quechua (Ayacucho) Quechua (Cuzco) Quechua boliviano Quiché Rarotongués República Checa markan amparamp parlirinakataki Rumano Runyankore Rusia markan amparamp parlirinakataki Ruso Rutoro Samoano Sango Sena Sepedi Serbio (Alfabeto cirílico) Sesoto de Lesoto Shona Sidama Sranangtongo Suajili Suati Sudáfrica markan amparamp parlirinakataki Sueco Tagalo Tai Tamil Tankarana Tayik Telugu Tetun Dili Tivo Tlapaneco Tojolabal Tok pisin Tongano Totonaco Tseltal Tsonga Tsotsil Tsuana Tumbuka Turco Turcomano Twi Tártaro Ucraniano Uigur (alfabeto árabe) Umbundú Uolof Vendal Venezuela markan amparamp parlirinakataki Vezo Vietnamita Wallisiano Waray-Waray Wayuunaiki Wolaita Xhosa Xitshwa Yao Yoruba Zapoteco (Istmo) Zapoteco (Lachiguiri) Zulú chin haka chin haka Chin haka Árabe Ñanya\n48 sarnaqäwi: Ch’ikhi gabaonitanaka\nISRAEL markampi nuwasiñatakiw Canaanankir markanakax wal wakichasipxäna. Atipapxañäniw sapxänwa. Ukampis Gabaón markankirinakax atipapxistaniw kunattix Diosaw israelitanakarux yanapi, Diosampis nuwasksna ukhamäspawa sasaw sapxäna. Ukhamaxa, ¿gabaonitanakax kamachapxänsa uk yattati?\nWali jayansa jakassna ukham sarañäni sasaw amtapxäna. Ukhamasti thantha isinakampi thantha wiskhunakampi uchantasisaw sarapxäna. Asnonakapar thantha costalanak khumxatawayapxäna, qurwantat t’ant’anak apxarusiwayapxäna. Ukat Josué tatax utjaskäna ukaru purisax akham sapxänwa: ‘Nanakax wali jayat jutapxta. Jehová Diosaman jach’a ch’amanïtap yatipxtwa. Kuntï Egipton jumanak layku lurkatayna uksa yatipxaraktwa. Ukatwa nanakan jilïrinakajax sapxitu: “Sarapxma, thakitak manq’a apasipxam ukat akham sapxätawa: ‘Nanakasti jumanakan yanapirinakamäxapxäwa, jichhasti sumankañaruya mantañani jan nuwasiñataki’ sasa”. Jumanakax uñjapxam jutkäwinwa isinakajas thantsusxi, t’ant’as qurwantxi’ sasa.\nJosué tatampi mayni p’iqt’irinakampixa chiqäpachaw sasaw sapxäna. Ukatwa, janiw nuwaskañäniti sas amtawayapxäna. Ukampis gabaonitanakax jak’an jakasipkäna, ukxa kimsürut amuyasipxäna.\n‘¿Kunatsa wali jayat jutapxta sapxista?’ sasaw Josué tatax jiskt’äna.\nGabaonitanakax akham sapxänwa: ‘Nanakasti yatipxtwa kuntix jumanakan Diosamax Canaán uraq katuqapxäta sawaykatayna ukxa. Jiwayapxistaniw sasaw sapxta ukatwa jutapxtxa’ sasa. Ukampis israelitanakax arsutaparjamaw phuqapxäna, janiw gabaonitanakar jiwarayapkänti. Jan ukasti, yanapirinakaparuw tukuyapxäna.\nJerusalén apnaqirixa wal colerasïna uk yatisaxa. Ukatwa yaqha pusi apnaqirinakar akham säna: ‘Gabaón markampi nuwasiñ yanapt’apxita’ sasa. Ukat phisqanpachaw Gabaón contra sayt’apxäna. ¿Gabaonitanakax walikti lurasipkpachäna Israel markampi sumar mantasaxa? Uk yatxataskakiñäni.\nGabaonitanakaxa janiw Canaanankir markanakjamäpkänti, ¿kunatsa ukham sistanxa?\nKunjamtï akan uñjaskixa, ¿kunsa gabaonitanakax lurapxäna, ukat kunatsa?\n¿Josué tatampi ukat mayni p’iqt’irinakampisa kamsapxisa gabaonitanakaruxa, ukat kunsa yatxatapxi kimsa urutxa?\nGabaonitanakax israelitanakampi sumaruw mantapxäna, ¿uk yatisaxa Canaanankir yaqha apnaqirinakax kamachapxänsa?\nLiyt’añamawa Josué 9:1-27.\nCanaán markanakxa “taqpach t’unjapxäta” sasaw Jehová Diosaxa Israel markar satayna, ukampis ¿kuna tuqitsa suma Diosätapxa uñacht’ayäna gabaonitanakar jan jiwarayasaxa? (Jos. 9:22, 24; Mat. 9:13; Hech. 10:34, 35; 2 Ped. 3:9.)\nJosué tatax arupar phuqasaxa janiw gabaonitanakar jiwaraykänti, ¿ukat kunjamsa cristianonakax yatiqasipxaspa? (Jos. 9:18, 19; Mat. 5:37; Efe. 4:25.)\nLiyt’añamawa Josué 10:1-5.\n¿Jach’a tama sata cristianonakaxa kunjamsa gabaonitanakjama sarnaqapxaraki, ukat kuna jan walinakarus uñkatasipxi? (Jos. 10:4; Zac. 8:23; Mat. 25:35-40; Apo. 12:17.)\nBibliat apst’ata sarnaqäwinaka\n1 Jaljäwi: Qalltat Uma Juiciokama\n1 sarnaqäwi: Diosaw taqi kun lurañ qallti\n2 sarnaqäwi: Mä suma huerta\n3 sarnaqäwi: Jaqinakan qalltäwipa\n4 sarnaqäwi: Kunjamsa utjäwip apt’apxäna\n5 sarnaqäwi: Ch’ama tukuñan qalltapa\n6 sarnaqäwi: Suma yuqampi jan wali yuqampi\n7 sarnaqäwi: Jan axsarir tata\n8 sarnaqäwi: Jach’a jaqinaka\n9 sarnaqäwi: Noé tatax mä arka luri\n10 sarnaqäwi: Uma Juicio\n2 Jaljäwi: Uma Juiciot Egiptot mistupxañapkama\n11 sarnaqäwi: Nayrïr kurmi\n12 sarnaqäwi: Mä jach’a torre lurapxi\n13 sarnaqäwi: Abraham… Diosan munatapa\n14 sarnaqäwi: Diosax Abrahamaruw yant’i\n15 sarnaqäwi: Lot tatan warmipaw qhip uñtäna\n16 sarnaqäwi: Isaacatak mä suma warmi\n17 sarnaqäwi: Ispa wawanakax janiw kikpäpkänti\n18 sarnaqäwi: Haranaruw Jacobux sari\n19 sarnaqäwi: Jacobun jach’a familiapa\n20 sarnaqäwi: Dinax jan waliruw purïna\n21 sarnaqäwi: Jilanakapaw Joseyar uñisipxi\n22 sarnaqäwi: Joseyaruw katuntapxi\n23 sarnaqäwi: Faraonan samkanakapa\n24 sarnaqäwi: Joseyaw jilanakapar yant’i\n25 sarnaqäwi: Utpachaw Egiptor sarxapxi\n26 sarnaqäwi: Diosat jan jithiqtir Job tata\n27 sarnaqäwi: Qhuru Faraonaw Egipto apnaqi\n28 sarnaqäwi: Moisés wawaruw qhispiyasi\n29 sarnaqäwi: Kunatsa Moisesax Egiptot sarxi\n30 sarnaqäwi: Nakhaskir ch’aphi\n31 sarnaqäwi: Faraonar uñjiriw sarapxi\n32 sarnaqäwi: 10 jan walt’äwinaka\n33 sarnaqäwi: Wila Lamar Qut makatasipki\n3 Jaljäwi: Egiptot mistupkäna ukata Israel markan nayrïr apnaqir utjañapkama\n34 sarnaqäwi: Jan uñt’at manq’a\n35 sarnaqäwi: Kamachinakap Diosax churi\n36 sarnaqäwi: Qurit lurat vaca qallu\n37 sarnaqäwi: Yupaychañ uta\n38 sarnaqäwi: 12 uñaqirinaka\n39 sarnaqäwi: Aaronan thujrupaw panqari\n40 sarnaqäwi: Moisesaw qullu qarqar jawq’atati\n41 sarnaqäwi: Broncet lurat mä jach’a asiru\n42 sarnaqäwi: Mä asnow parli\n43 sarnaqäwi: Josué tatar p’iqt’irit utt’ayasi\n44 sarnaqäwi: Rahab warmiw uñaqanak imanti\n45 sarnaqäwi: Jordán jawir makatasipki\n46 sarnaqäwi: Jericó markan jach’a uyupa\n47 sarnaqäwi: Israel markankir lunthata\n49 sarnaqäwi: Intiw sayt’i\n50 sarnaqäwi: Jan axsart’ir pä warminaka\n51 sarnaqäwi: Rut warmimpi Noemí warmimpi\n52 sarnaqäwi: Gedeonampi 300 jaqinakapampi\n53 sarnaqäwi: Jefté tatan arsüwipa\n54 sarnaqäwi: Wali ch’aman jaqi\n55 sarnaqäwi: Mä wawaw Diosar yupaychi\n4 Jaljäwi: Israel markan apnaqirix utjkäna ukata Babiloniar apatapkäna ukhakama\n56 sarnaqäwi: Israel mark nayrïr apnaqiri\n57 sarnaqäwi: Diosax Davitaruw ajlli\n58 sarnaqäwi: Davitampi Goliatampi\n59 sarnaqäwi: Kunatsa Davitax sarxäna\n60 sarnaqäwi: Abigailampi Davitampi\n61 sarnaqäwi: Davitaruw apnaqirit utt’ayasi\n62 sarnaqäwi: Davitan familiapan llakinaka\n63 sarnaqäwi: Salomón sat yatiñan apnaqiri\n64 sarnaqäwi: Salomonax Diosan utap luri\n65 sarnaqäwi: Israel apnaqäwiw jaljti\n66 sarnaqäwi: Ñanqha chuyman Jezabela\n67 sarnaqäwi: Josafatax Jehová Diosaruw atinisi\n68 sarnaqäwi: Pä wawaw jaktäna\n69 sarnaqäwi: Mä luluw jach’a jaqir yanapt’i\n70 sarnaqäwi: Jonasampi jach’a chawllampi\n71 sarnaqäwi: Diosax kusipach churapxäma siwa\n72 sarnaqäwi: Diosax Ezequiasaruw yanapt’i\n73 sarnaqäwi: Qhip qhipa suma apnaqiri\n74 sarnaqäwi: Jan axsarir jaqi\n75 sarnaqäwi: Babiloniar apat pusi waynitunaka\n76 sarnaqäwi: Jerusalén phichkatapxi\n5 Jaljäwi: Babiloniar apatapkäna ukat Jerusalén uyuchrantapkän ukhakama\n77 sarnaqäwi: Janipuniw alt’asipkänti\n78 sarnaqäwi: Pirqar qillqat arunaka\n79 sarnaqäwi: Danielampi leonanakampi\n80 sarnaqäwi: Israel markax Babiloniat sarxi\n81 sarnaqäwi: Diosaruw atinisipxi\n82 sarnaqäwi: Mardoqueompi Esterampi\n83 sarnaqäwi: Jerusalenan uyupa\n6 Jaljäwi: Jesusan yurïwipat jiwañapkama\n84 sarnaqäwi: Mä angelaw Mariampi parli\n85 sarnaqäwi: Jesusax uywa ikiñ utan yuri\n86 sarnaqäwi: Mä warawararuw arktapxi\n87 sarnaqäwi: Wawäkasin Diosan utapar sari\n88 sarnaqäwi: Juanax Jesusaruw bautisi\n89 sarnaqäwi: Jesusax Diosan utap q’umachi\n90 sarnaqäwi: Phujun mä warmimpiw parli\n91 sarnaqäwi: Jesusax mä qullun yatichäna\n92 sarnaqäwi: Jiwatanak Jesusax jaktayi\n93 sarnaqäwi: Jesusax waljaniruw manq’ayi\n94 sarnaqäwi: Wawanakaruw munasïna\n95 sarnaqäwi: Kunjamsa Jesusax yatichäna\n96 sarnaqäwi: Jesusax usutanakaruw qulli\n97 sarnaqäwi: Apnaqirjamaw Jesusax manti\n98 sarnaqäwi: Olivos sat qulluna\n99 sarnaqäwi: Altus utana\n100 sarnaqäwi: Jesusax huertaruw sari\n101 sarnaqäwi: Jesusaruw jiwayapxi\n7 Jaljäwi: Jesusan jaktäwipata Pabloru katuntapkäna ukhakama\n102 sarnaqäwi: Jesusax jaktxiwa\n103 sarnaqäwi: Jist’antat uta manqhana\n104 sarnaqäwi: Jesusaw alaxpachar kutkatxi\n105 sarnaqäwi: Jerusalenan suyapxi\n106 sarnaqäwi: Carcelat mistusipki\n107 sarnaqäwi: Estebanaruw k’upjapxi\n108 sarnaqäwi: Damasco thakina\n109 sarnaqäwi: Pedrox Cornelion utap sari\n110 sarnaqäwi: Pablor yanapir Timoteo\n111 sarnaqäwi: Mä waynituw ikjatayna\n112 sarnaqäwi: Mä islaruw mistupxi\n113 sarnaqäwi: Pablox Roma markankiwa\n8 Jaljäwi: Kuntï Bibliax siski ukax phuqasiwa\n114 sarnaqäwi: Jan walinakan tukusiñapa\n115 sarnaqäwi: Uraqinkir machaq kusipacha\n116 sarnaqäwi: Kunjamatsa wiñay jakasipxsna\nText Aka archivonakanwa qellqatanak apaqasma Bibliat apst'ata sarnaqäwinaka\nAudio Aka archivonakanwa grabacionanak apaqasma Bibliat apst'ata sarnaqäwinaka


GV Aymarax VIII Congreso Internacional de Cultura y Lengua Aymara ukan chikancht’asiniwayi · Global Voices Aymarata\nJaqukipäw uñt'ayata/apkatata 18 Jallu qallta phaxsi 2012 17:08 GMT\nAka blog ullart'apxañäni Dansk, Español\n6, 7 ukat 8 uru jallu qallta phaxsit 2012 maranx Iquique, Chile markanw VIII Congreso Internacional de Lengua y Cultura Aymara “Taxpachan Aymar Arusipxañani» uka jach'a tantachäwix Arturo Prat jach'a yatiñ utan Aula Magna uksan phuqhasïna. Academia Nacional de la Lengua Aymara (ANLA), Corporación Nacional de Desarrollo Indígena (Conadi), Instituto de Estudios Andinos, Isluga ukat Arturo Prat jach'a yatiñ uta ukanakat wakicht'atänwa .\nJaqi Aru tamax mä jawillt'aw katuqäna, uksan chikancht'asiñataki, ukatx Global Voices Aymarata ukatx kimsan jaqukipiriw uksar sarawayapta. Ukanx jisk'a yatiqañ utan yatichirinaka, Chile, Perú ukat Bolivia markanakan jach'a yatiñ utan yatichirinakapa, Arturo Prat ukan yatiqirinakap ukat juk'ampinakaw chikancht'asipxäna.\nPayïr urux mayïr uru kipkakiw apasiwayi, Jaqi Aru sobre revitalización de la lengua aymara, corpos, status, uksanx “Global Voices Aymarata: contribución a la historia del mundo a través de las traducciones”.Ukat payïr t'aqax “La lengua aymara en web 2.0” ukham sutincht'atanwa, naya, Victor Paco ukat Esteban Mamani jilanakampiw uñt'ayaniwayapxta. Kimsanpachax Global Voices Aymarata ukanw jaqukipaw lurt'asin chikancht'asipxta. Nankan uñt'ayäwix uñjasinx wali musparapxäna, jumanakaw mä uñancht'äwipxtaxa, ukatx ciberespacio uksanx juk'anikiw ukham ayamara arut uñt'ayapxi. Uka arunak ist'asinx wali kusisiyä.\n18 Anata phaxsi 2018Citizen Media\nMay may aru sarawtuqit sarantayañäni Tayka arun urup aka 2018 maran amtkasin tayka arunak qillqapxañäni\nQHUYA JAQI, JAPHALLANI.\nWALI ASKIWA SARTAWINAKAXA, WAKISIPHAWA JIWASANAK-KAMASPHA UKAXA:\n21 Jallu qallta phaxsi 2012, 3:08 pm\n21 Jallu qallta phaxsi 2012, 3:19 pm\nJilata, walik ukham arunakamp qillqt’antaxa, jallallt’atatawa.\n21 Jallu qallta phaxsi 2012, 7:54 pm\nAruskipäwir chikancht'asima (unete a la conversación) -> QHUYA JAQI, JAPHALLANI.


Global Voices Aymarata · Medios ciudadanos ukan qillqatanaka Aka tuqita Asia del Sur\nAsia del Sur RSS\nMarkanaka Asia del Sur BangladeshIndiaNepalPakistánSri Lanka\nMä phaxsin archiwupa willka kuti phaxsi 2015 3 Qillqatanaka\nWali aski isturyanaka Aka tuqita Asia del Sur\t2 simanaw makiptxi Bangladesh markarux jallupachax puriniwa, p’iqi usu ukatx jiwa jamuqanak apanisaw kusisi Qillqiri পান্থ রহমান রেজা (Pantha) · Bangladesh 13 llamayu phaxsi 2015 Nepal markanx wasitampiw uraq khathatix utjawayi, jiwatanak usuchjatanakax juk'ampiw jilxatawayi Qillqiri Sanjib Chaudhary · Nepal 24 taypi sata phaxsi 2014 Jichhurux Blog Action Day ukan urupawa: Desigualdadtuqit arsuñani Qillqiri Maria Grabowski · Latin America Uraqpachan yatiy 4 uruw makiptxiAustraliaButchulla arurux jayllintäwinakampiw ch'amanchasipki\nIsturyanaka Aka tuqita Asia del Sur 25 willka kuti phaxsi 2015\nNepal- Tharu markan markachirinakax anemia falciforme usump jan walt'ayatawa Qillqiri Sanjib Chaudhary · Nepal Aka trastorno ukax awki taykat juti, wilarux oxígeno ukar janiw jasak puriykiti, ukampirus walrak usuyi.\nPeshawar, Pakistán markan kawkhantï 132 wawar jiwayapkän mä machaq yatiqañ utaw ch'ujtaw sarantayaski Qillqiri Anushe Noor Faheem. · Pakistán Peshawar por la Paz yatiqañ utax 6 uru llamayu phaxsin 2015 maran inawurasiwayi, amtäwipax religiones ukanak sartayañatakiwa, imill wawanakataki. Global Voices ukankirix maynimp maynimpiw arsukipt'i.\nOriya arun Wikipediax inak yanapt’asiwimpiw 13 mara phuqhi! Qillqiri Subhashish Panigrahi · India Aka proyectox nayrjax virtual ukanx janiw walja ullirinakanikänti, achuqa phaxsin 2015 maranx 808.834 ullirinakaw utxi.\n25 qasäwi phaxsi 2014\nOriya arux Wikipedia-r wal muni Qillqiri Laura Morris · India 2,500 marani Oriya arux jichhakiw India markat uñt’at aruxaraki, oriya wikipedista-nakax mä tantacht’wimpiw amtawipxaraki.\n[Vídeo] India markanxa imill wawanakarux jach'anchapxaraksanati? Qillqiri Rezwan · Enlace · India 22 willka kuti phaxsi 2013\nMilitante talibán pakistaní jupax Malala ukatakiw mä carta abierta qillqt'i Qillqiri Sahar Habib Ghazi · Pakistán Adnan Rasheed, Tehreek-e-Taliban de Pakistán uksam militantipaxa, mä carta qillqt'atayna ukanx akham sasa qillqt'atanwa, paquistaninkirinakax utanakaparuw sarxapxañapa madraza local ukan yatichay thaqhapxañapa sasa.\nVideo: Mä yatiyäwiw organizaciones humanitarias ukatakix aka Islam uksat utji Qillqiri Juliana Rincón Parra · Bangladesh Uncultured Project ukan mä aruskiptaw sapur wakisiski.Ukhamarusa , akax wakisi kunatix janiw suma amuyt'añax utjanti: aka Islam, ukampis, kunjams organizaciónes de cooperación ukat desarrollo Musulman... Uraqpachan sartasiwinak waraqt’ata “waranqanak sayt’asitapa” Qillqiri Claudia Blaser · Afganistán Kimsa warmitx mayniw ñanqhach jakañanx jikxatasi. Tunka pusin ur febrer phaxsit saraqkipan aka pä waranq tunka kimsan marana, mundpachan waranq jaqinakaw sartasiwapxi kunalaykutix jan walt’aw... 24 anata phaxsi 2013\nJamuqanakana: Shahbag markan waljanin qhurut arst’äsiwipa Qillqiri আরিফ হোসেন সাঈদ · Bangladesh Ururüru, 8 uru saraqkipan anata phaxsit aka 2013 maranxa, Shahbaghn Plaza Generaciónxa, waranq waranq jaqinakaw bloguero-nakamp líneaan arnaqxirinakamp arst’awinakar yanapt’as tantachsiñ qallantapxi. Arif Hossain Sayeed... 22 anata phaxsi 2013\nBangladesh: Shahbagh ukarux taqpach thakhinakaw api Qillqiri রাজীব কামাল শ্রাবণ · Bangladesh Amuyu Waranq waranq arst’irinakax Dacca principal intersecciónankaskapxakiwa, Bangladesh qamäna, Abdul Quader Mollah jiwäw mutüw mayisa, mä Islamista tama irpiri ukhamarak yaqha jaqinak ch’axwäw taypin ñanqhachäwlaykut... 28 chinuqa phaxsi 2013\nYaqha tawaqux phiskasita ukat Bangladesh markan jiwayata ukhamawa Qillqiri পান্থ রহমান রেজা (Pantha) · Bangladesh Mä kutimpiw mä tawaqux Borodalupara ukan jiwayata. Khomaching Marma tawaqux 14 maraniwa ukhamarus octavo curso ukan yatiqaskäna. Janchi cuerpupx mä khunu qullu jak'an jikxatapxi, utapatx... 19 jallu qallta phaxsi 2012\nIndia: Dalits ukan utanakap phichkatapxatayna, castas ukapur jaqichasipxatapata Qillqiri Lakshmi Sarah · India 7 uru lapaka phaxsit 2000 maratpach jaqinakax dalits uksar yanqhachapxatayna Dharmapuri uksatuqina. Periódico ukax yatiyiwa, mä Vanniyar (shudrá) uksankir qullir yatiqir tawaqux Aadidravida (dalit) uksankirimpiw... 30 lapaka phaxsi 2012\nBangladesh: Yatiyirinakar jiwayapxatapatx janiw suma yatxatäwix utjkiti Qillqiri আরিফ হোসেন সাঈদ · Bangladesh Kimsa qallq paxsinakaw saraqawayx yatiyirinakan jiwayawinakapatxa. Janiw kuna thaqawis jichhakama utjikiti. Jichha ministrux sarakinawa phuqachasiniwa ukhamarus aka tunka uru saraqat octubre paxsinxa ministrunakax amuykipawapxi, sasa.\n30 sata qallta phaxsi 2012\nPakistán: Mä motor ukax umampit aqti (funciona) ? Qillqiri Salman Latif · Pakistán Mä ingeniero paquistaní ukasti sataynawa, mä k’añaskun motorapax umampiw sarnaqaspa sasina. Jichhürunxa, Pakistán markanx mä crisis energética ukaw utji, aka inventor motorata, medios sociales Agha... « Nayrja qillqatanaka\nMä phaxsin archiwupa willka kuti phaxsi 2015 12 Qillqatanaka